

**STRATEGIJA RANOG I PREDŠKOLSKOG VASPITANJA I OBRAZOVANJA U CRNOJ GORI 2021-2024**

# 1. UVOD

.....

Radna grupa u sastavu: Arijana Nikolić Vučinić (generalna direktorica Ministarstva prosvjete Crne Gore), Tamara Milić (Načelnica Direkcije za predškolsko i inkluzivno obrazovanje Ministarstva prosvjete Crne Gore), Vesna Pejović (samostalna savjetnica u Direkciji za predškolsko vaspitanje i inkluzivno obrazovanje Ministarstva prosvjete Crne Gore), Nataša Tomović (savjetnica za predškolsko vaspitanje i obrazovanje, Zavod za školstvo), Svetlana Sovilj (načelnica direkcije za zaštitu djece i mladih), Nina Milović (Ministarstvo zdravlja), Saša Milić (profesor Filozofskog fakulteta u Nikšiću, Univerzitet Crne Gore), Nataša Jovićević (vaspitačica), Maja Radović (vaspitačica), Kristina Mihailović (direktorica NVO Udruženje Roditelji) i Aleksandar Baucal (profesor Filozofskog fakulteta u Beogradu).

Lista skraćenica

IROP – Individualni razvojno-obrazovni program

JPU – Javne predškolske ustanova

LS – Lokalna samouprava

MEIS – Crnogorski obrazovni informacioni system

MOP – Materijalno obezbjeđenje porodice

MPS – Ministarstvo prosvjete

MRSS – Ministarstvo rada i socijalnog staranja

MZ – Ministarstvo zdravlja

NVO – Nevladine organizacije

PU – Predškoslke usatnove

PVO – Predškolsko vaspitanje i obrazovanje

RC – Resursni centar

VJ – Vaspitna jedinica

UNCRC – Konvencija Ujedinjenih nacija o pravima djeteta

UNICEF – Dječiji fond Ujedinjenih nacija

UNESCO – Organizacija za obrazovanje, nauku i kulturu Ujedinjenih nacija

ZSDZ – Zavoda za socijalnu i dječiju zaštitu

ZUNS – Zavod za udžbenike i nastavna sredstva

ZzŠ – Zavod za školstvo

# 2. Analiza stanja

Prema Zakonu[[1]](#footnote-1) predškolsko vaspitanje i obrazovanje je dio jedinstvenog vaspitno-obrazovnog sistema kojim se ostvaruje vaspitanje i obrazovanje djece, vodi briga o djeci i pruža pomoć roditeljima[[2]](#footnote-2) u poboljšanju kvaliteta života porodice i djece. Predškolsko vaspitanje i obrazovanje (u daljem tekstu: PVO) u Crnoj Gori se realizuje u predškolskim ustanovama (javnim i privatnim). Djeca do tri godine starosti pohađaju jaslice, a djeca uzrasta od 3 do 6 godina pohađaju vrtiće. Djeca koja su uključena u programe PVO su organizovana u vaspitne grupe koje su definisane prema uzrastu.

U ovom poglavlju biće analizirano postojeće stanje u Crnoj Gori, a na osnovu Izvještaja o sprovođenju Strategije ranog i predškolskog vaspitanja i obrazovanja 2016-2020, drugih relevantnih analiza i istraživanja i zaključaka. Iz analize stanja koju je sačinila u skladu sa prioritetima Strategije ranog i predškolskog vaspitanja i obrazovanja 2016-2020 i EU preporukama za visokokvalitetno PVO analiza stanja će biti organizovana u sljedeće cjeline: (a) kapacitet i obuhvat, (b) kompetencije zaposlenih i kvalitet programa i (c) pravednost.

## 2.1. Kapacitet i obuhvat

Mreža predškolskih ustanova u Crnoj Gori je sastavljena od 21 javne predškolske ustanove (JPU) i 30 privatne predškolske ustanove (PPU). Privatne predškolske ustanove postoje uglavnom u većim gradovima (Podgorica, Budva, Bar, Tivat, Herceg Novi, Kotor, Nikšić i Ulcinj).

U školskoj godini 2019/2020 ukupno 23.080 djece (47% djevojčica i 53% dječaka) uzrasta od 0 do polaska u osnovno obrazovanje uključeno je u programe PVO u 170 vaspitnih jedinica i 778 grupa. U školskoj 2015/16, kada je počela da se primjenjuje Strategija ranog i predškolskog vaspitanja i obrazovanja 2016-2020, ukupno je bilo uključeno 16.972 djece u 123 vaspitnih jedinica i 575 vaspitnih grupa (vidi tabelu 1 u prilozima). Na osnovu ovih podataka može da se zaključi da je u periodu primjene prethodne strategije došlo do značajnog povećanja broje djece (za oko 36%), kao i do povećanja kapaciteta (broj vaspitnih jedinica je poveća za oko 38%, a broj vaspitnih grupa za oko 35%) i da je trend povećanja bio ujednačen po godinama.

Na osnovu analize primjene Strategije 2016-2020[[3]](#footnote-3) proširenje kapaciteta je bilo zasnovano na dobrim analizama na lokalnom nivou i izradi lokalnim implementacionih planovima. U nekim sredinama izgrađeni su novi objekti (uz podršku kredita Banke za razvoj Savjeta Evrope), dok se u drugim sredinama dodatni kapaciteti obezbijeđeni na osnovu rekonstrukcije postojećih kapaciteta i njihovog prilagođavanja potrebama PVO (npr. područna odjeljenja škola, učionice u školama itd.). Pored toga, obuhvat je povećan, posebno kada su u pitanju djeca iz osjetljivih grupa, i uvođenjem kraćih programa i interaktivnih službi (28 punktova u 16 opština) za djecu koja žive u udaljenim i teško pristupačnim sredinama (koje su besplatne). Pored toga, realizacija kampanje („Svi u vrtić“, „Zablistaću u vrtiću“ i „Svaki sokolić ide u vrtić“) koje su imale za cilj podizanje svesti roditelja i društva o važnosti PVO za rani razvoj djece je svakako pomogla povećanju interesovanja za uključivanje djece u PVO i samim tim i obuhvatu djece.

Ukupni obuhvat djece predškolskog uzrasta (0 do 6 godina) u Crnoj Gori je u školskoj 2019/2020 oko 52%. Obuhvat je bio značajno niži za djecu do 3 godine starosti koja pohađaju jaslice (oko 37%), dok je obuhvat djece starosti od 3 godine do polaska u osnovnu školu, koja pohađaju vrtiće, značajno viši (oko 77%). Iako je u prethodnom periodu registrovan značajan napredak u pogledu obuhvata (po prosječnoj stopi oko 3 procentna poena godišnje), on je i dalje značajno niži u odnosu na većinu zemalja EU (prosječni obuhvat djece uzrasta od 4 godine do polaska u školu u 27 zemalja EU je u 2017. godini bio oko 95%) i u odnosu na EU cilj za 2020. godinu (95%).[[4]](#footnote-4) Dakle, primjena prethodne strategije je rezultirala značajnim napretkom u pogledu obuhvata i u narednom periodu treba nastaviti sa širenjem kapaciteta i obuhvata djece kako bi se dostigao nivo obuhvata u EU zemljama.

Značajan napredak koji je ostvaren u prethodnom periodu je rezultat istovremenog širenja kapaciteta i uključivanja većeg broja djece. Ipak, u više od polovine opština postoji problem vaspitnih grupa koje su u velikoj mjeri veće nego što je propisano Zakonom. Na primjer, prema podacima u školskoj 2017/2018. godini u prosjeku je bilo 31,9 djece po vaspitnoj grupi.

## 2.2. Kompetencije zaposlenih i kvalitet programa

U školskoj 2019/2020 godini u PVO je radilo ukupno 2.593 zaposlene osobe od kojih je 1.290 (oko 50%) vaspitača, 572 medicinske sestre (oko 22%), 49 stručnih saradnika (1.8%) i 682 administrativna radnika i pomoćnog osoblja (oko 26%) pri čemu oko 15% njih bilo neaktivno zbog bolovanja. Odnos broj djece prema broju onih koji direktno rade sa djecom (vaspitači i medicinske sestre) je oko 14,7 djece po stručnjaku koji direktno radi sa djecom što je više od prosjeka u EU zemljama (EU 27 prosjek je 12,7[[5]](#footnote-5)).

Kada je u pitanju inicijalno obrazovanje vaspitača u prethodnom periodu (2016. godine) revidiran je univerzitetski program inicijalnog obrazovanja koji je definisan kao master program (300 kredita) i koji je unaprijeđen u smislu da je sa primijenjenog podignut na viši, akademski nivo. Na taj način se obezbjeđuje unapređenje kompetencija i kvaliteta rada zaposlenih u PVO. Pored toga, uspostavljani su aktivi, tj. mreže praktičara, redovno se organizuju sajmovi inovativnih praksi PU (od 2017. godine)[[6]](#footnote-6) i razvijeni su standardi rada stručnih saradnika koji definišu njihovu ulogu u obezbjeđivanju kvaliteta PVO. Pored toga, realizovane su i obuke zaposlenih za nove usluge kao što su trosatni programi, interaktivne službe i biblioteke igračaka i knjiga. Na osnovu analize potreba u vezi sa profesionalnim razvojem zaposlenih u predškolskim ustanovama identifikovane su mogućnosti za usavršavanje postojećeg sistema i prakse[[7]](#footnote-7). Na osnovu rezultata te studije organizovane su fokusirane obuke vaspitača u pogledu rada sa djecom sa posebnim obrazovnim potrebama i djecom iz romske i egipćanske zajednice (u daljem tekstu RE zajednice), praćenje razvoja djece od polaska u vrtić do upisa u osnovnu školu putem Portfolija i unaprijeđen je Konkurs za izbor programa stručnog usavršavanja nastavnika u školskoj 2019/2021. godini.

Pored navedenih pozitivnih promjena ključni izazovi kada je u pitanju obezbjeđivanje kvaliteta rada zaposlenih su prevelike vaspitne grupe i dalje unaprjeđivanje sistema kontinuiranog sistema profesionalnog razvoja. Iako se u septembru svake godine identifikuju potrebe PU za dodatnim kadrom snažno povećanje obuhvata u prethodnim godinama je rezultiralo prekobrojnim vaspitnim grupama što povećava broj djece po vaspitaču čime se ugrožava kvalitet PVO. Ovaj nalaz ukazuje na potrebu da se poveća broj vaspitača. Kada je u pitanju sistem profesionalnog razvoja vaspitača, pored pozitivnih promjena koje su pomenute potrebno je da se dodatno osavremeni postojeći sistem profesionalnog razvoja u skladu sa preporukama iz studije o kontinuiranom profesionalnom razvoju vaspitača.[[8]](#footnote-8)

Kvalitet programa je dodatno unaprijeđen uvođenjem novog trosatnog programa, kao i kroz organizovanje besplatnih interaktivnih službi u 16 opština i biblioteka igračaka, programa Engleskog jezika za djecu uzrasta tri do šest godina, uveden program prelaska iz vrtića u osnovnu školu koji je kontinuiran, saradnički, participativan i unaprijeđen je kvalitet saradnje vrtića sa roditeljima. Pored toga, izmjenama zakona iz 2017. godine definisano je vrijeme trajanja pojedinih programa u skladu sa potrebama roditelja i interesovanjem djece, definisana je mogućnost organizovanja produženog boravka i drugih programe za animaciju i zabavu djece i podršku roditeljima (u skladu sa prostornim i kadrovskim mogućnostima PU) koji bi bili finansirani od strane roditelja čime su stvorene mogućnosti za širenje diversifikovanih programa. Unapređenje kvaliteta PVO je dodatno podržano razvojem publikacije „Razvojno-edukativna uputstva i informativni materijal” čija je svrha podsticanje i evaluacija pojedinih razvojnih oblasti, a namijenjen je vaspitačima i roditeljima.

Kvalitet PVO je unaprijeđen i primjenom međunarodno priznatog program roditeljstva „Roditeljstvo za cjeloživotno zdravlje za malu djecu“ u PU u Podgorici, Cetinju, Nikšiću i Bijelom Polju u saradnji sa UNICEF-om[[9]](#footnote-9). Ovaj program roditeljstva prvenstveno je usmjeren na uspostavljanje pozitivnih odnosa između roditelja i djece, na razvijanje osjećaja kompetentnosti kod roditelja, a time i na sprječavanje nasilja nad djecom i na sprječavanje problema u ponašanju kod djece. Pored toga, program obuke za sprovođenje ovog programa jedan je od programa stručnog usavršavanja nastavnika.

Najzad, započete su aktivnosti u cilju unapređenja kvaliteta ishrane u predškolskim ustanovama. Naime, Institut za javno zdravlje Crne Gore je sačinio analizu jelovnika u predškolskim ustanovama sa preporukama i smjernicama za unapređenje kvaliteta ishrane u predškolskim ustanovama i uvođenje promotivno edukativnih aktivnosti za djecu što je važno zato što oko 37% dječaka u Crnoj Gori uzrasta 7 godina ima prekomjernu težinu, a 19% je gojazno, dok u slučaju djevojčice istog uzrasta podaci iznose 29% odnosno 9%.[[10]](#footnote-10)

Kada je u pitanju unapređenje kvaliteta PVO identifikovani su sledeći glavni izazovi: (a) unapređenje kvaliteta postojećeg plana i programa i sistema profesionalnog usavršavanja u skladu sa EU preporukama o visokokvalitetnom PVO, (b) inoviranje postojećih planova izdavaštva kako bi oni obezbijedili razvoj i izdavanje kvalitetnog materijala u oblasti ranog učenja i razvoja i (c) pružanje podrške roditeljima u stvaranju podsticajnijeg porodičnog okruženja za rani razvoj djece (sa naglaskom ne veću uključenost očeva/staratelja pošto su, prema nalazima MICS 2018 studije oni značajno manje uključeni u rani razvoj djece)[[11]](#footnote-11).

U pogledu sistema za praćenje i obezbjeđivanje kvaliteta u prethodnom periodu su uvedene jasnije i pojednostavljene procedure licenciranja vrtića (izmjenama zakona o obrazovanju iz 2017. godine). Pored toga, realizovane su kontinuirane posjete PU radi pružanja savjetodavne podrške ustanovama i zaposlenima koje su bile usmjerene na prioritetne oblasti rada iz perspektive unaprjeđenja kvaliteta PU (saradnja sa roditeljima, timski rad i samoevaluacija). Razvijen je i sistem podrške za primjenu Portfolija za praćenje razvoja djece i promovisana je njegova upotreba u zdravstvenim ustanovama i osnovnim školama. U okviru Ministarstva prosvjete aktivan je MEIS sistem gdje se nalaze svi podaci o djeci koja su uključena u predškolsko vaspitanje i obrazovanje, a izmjenama i dopunama Opšteg zakona o obrazovanju i vaspitanju iz 2017. godine su uvedeni mehanizmi koji obezbjeđuju da podaci u MEIS-u budu redovno ažurirani i da budu validni. Takođe je započet i razvoj standarda i metodologije za praćenje kvaliteta vaspitno obrazovnog rada u PU. Kada je u pitanju unapređenje sistema za obezbjeđivanje kvaliteta PVO u narednom periodu glavni izazovi su: (a) usvajanje i primjena novih standarda i metodologije za praćenje kvaliteta vaspitno obrazovnog rada PU, (b) revidiranje pedagoške i druge dokumentacije kako bi se ona uskladila sa EU preporukama o visokokvalitetnom PVO i kako bi u većoj mjeri bila u funkciji unaprjeđenja kvaliteta rada, a u manje u funkciji administracije.

## 2.3. Pravednost PVO

Važan dio kvaliteta PVO se odnosi na obezbjeđivanje jednake dostupnosti kvalitetnih PVO programa. U pogledu povećanja pravednosti PVO, u prethodnom periodu su realizovane različite aktivnosti namijenjene podršci za kadar i djecu iz marginalizovanih grupa čija se realizacija prati kroz redovnu saradnju i razmenu informacija i praksi sa zaposlenima i upravom vrtića.

Važna mjera koja je doprinijela većoj dostupnosti PVO za djecu iz ranjivih grupa jeste pokrivanje ukupnih troškova za boravak i ishranu djece sa rješenjem o usmjeravanju, djece iz romske i egipćanske zajednice, porodica korisnika MOP-a i bez roditeljskog staranja od strane Ministarstva rada i socijalnog staranja i pokrivanje 50% cijene za djecu samohranih roditelja od strane Ministarstva prosvjete. Izmjenama zakona iz oblasti obrazovanja 2017. godine precizno je utvrđeno načelo nediskriminacije u skladu sa posebnim propisom što će doprijeti većoj inkluzivnosti PVO. Pored toga, uvođenje trosatnih programa i interaktivnih službi sa bibliotekama igračaka i knjiga je u značajnoj mjeri povećalo dostupnost PVO djeci koja žive u udaljenim i teško dostupnim sredinama koja su tradicionalno bila veoma malo uključena u programa PVO.

Za djecu iz romskih i egipćanskih zajednica fokus je bio na integraciji kroz redovnu realizaciju tzv. „pripremnih vrtića“ (svake godine u periodu april-jun) sa primarnim ciljem da se djeca iz ove populacije adekvatno pripreme za upis u osnovnu školu. Pored toga, uvedeno je novo zanimanje Saradnik u socijalnoj inkluziji Roma i Egipćana u oblasti obrazovanja, razvijen je standard zanimanja i organizovana je njihova obuka. Ključni zadatak Saradnika u obrazovanju jeste da pruža stručnu podršku porodicama iz romske i egipćanske zajednice pri upisu djece u obrazovanja, kao i da u saradnji sa školskim institucijama pomogne pri identifikaciji i upisu romske i egipćanske djece u obrazovni sistem. Takođe, u opštinama u kojima se bilježi značajan broj djece iz RE zajednica realizovano je i dopunsko praćenje radi obezbjeđivanja pune integracije u redovne predškolske aktivnosti (terenski obilasci, praćenje dolazaka i pohađanja, rad s roditeljima, savjetovanja zaposlenih, rad u zajednici i monitoring mehanizma i sl.) što je doprinijelo povećanju obuhvata djece iz ovih zajednica.

Uveden je i program ranih intervencija i pružanja rane podrške djeci s posebnim obrazovnim potrebama koji se sprovodi od strane resursnih centara (od strane defektologa, psihologa, pedagoga, drugih terapeuta). Stručnjaci iz resursnih centara su pružali obuku i podršku zaposlenima u JPU u radu sa djecom s autizmom, tjelesnim i smetnjama vida u koje su bili uključeni i stručnjaci iz zdravstvenih ustanova i lokalnih komisija za usmjeravanje sa ciljem da unaprijede vještine prepoznavanja potreba djece i prilagođavanja i izradu didaktičkih sredstava. Pored toga, vaspitači su obučeni za ciljanu izradu didaktike koja se integriše u svakodnevni rad, kao i neposredno praktično vođeni (engl. coaching). U Analizi podrške i multisektorskog odgovora na potrebe djece sa smetnjama u razvoju u Crnoj Gori[[12]](#footnote-12) ocjenjuje se da opšti pristup nije dovoljno transformisan u pravcu bio-psiho-socijalnog modela i da još uvijek dominira medicinski model, da je opšti nivo dostupnosti usluga nedovoljan i da međusektorska saradnja nije na zadovoljavajućem nivou.

Djeca bez roditeljskog staranja iz JU Dječiji dom „Mladost” uključena su već treću školsku godinu u redovni predškolski program, a sprovedene su i obuke za zaposlene vrtića i Dječijeg doma Bijela.

Sve navedene mjere koje su realizovane u prethodnom periodu su doprinijele unapređenju pravednosti što se pokazuje i kroz poređenje nalaza MICS studije iz 2013. i 2018. godine. Ipak nalazi MICS 2018 ukazuju da i dalje postoje značajni izazovi u domenu pravednosti PVO. Naime, prema nalazima MICS 2018 studija stopa pohađanja dječaka i djevojčica uzrasta 3-6 godina je relativno sličan (53% naspram 47%), ali postoje značajne razlike u obuhvatu djece iz pojedinih grupa - stopa upisa za djecu iz najbogatijih porodica je 65%, a za djecu iz 20% najsiromašnijih porodica svega 18%; obuhvat djece iz urbanih sredina je 62%, a za djecu iz ruralnih sredina svega 35%; svega 16% djece iz romskih naselja uzrasta 3-6 godina je upisano u PVO, dok je u opštoj populaciji djece istog uzrasta stopa upisa oko 53%[[13]](#footnote-13). Pored toga, nalazi iste studije ukazuju na značajne razlike u pogledu indeksa ranog razvoja (ECDI indeks[[14]](#footnote-14)) – prosječna vrijednost indeksa za djecu iz najbogatijih porodica je 92 dok je za djecu iz najsiromašnijih porodica 76; prosječna vrijednost indeksa za djecu visokoobrazovanih majki je 97, dok je vrijednost ovog indeksa 76 u slučaju djece čije su majke nisko obrazovane (završile su osnovnu školu ili nemaju završenu osnovnu školu); prosječni ECDI indeks za djecu koja pohađaju PVO je 97, dok je on značajno niži za djecu koja ne pohađaju PVO i iznosi oko 83[[15]](#footnote-15). Ovi nalazi ukazuju da djeca iz siromašnijih porodica, ruralnih sredina i djeca čiji roditelji imaju nizak nivo obrazovanja nemaju iste šanse za rani razvoj i da je, stoga, ona imaju potrebu da budu u većoj mjeri uključena u PVO i da se njihovi roditelji podrže u obezbjeđivanju podsticajnijeg porodičnog okruženja za rani razvoj.

Tokom pauze izazvane epidemije koronavirusom roditeljima je bilo omogućeno da koriste pripremljeni materijal za rad sa djecom koji je bio objavljen na web stranici Školski portal (www.skolskiportal.edu.me). U saradnji sa kancelarijom UNICEF-a u Crnoj Gori kreirani su kratki video sadržaji sa ciljem da inspirišu i usmjere roditelje na koji način da rade sa svojom djecom pod nazivom #IgrajSeDoma. Vaspitači su na snimcima edukovali roditelje kako da naprave određeni didaktički materijal i kako da podstiču razvoj svoje djece na kvalitetan način. Takođe, vaspitaču su bili u svakodnevnom kontaktu sa roditelja i slali su im instrukcije, ideje za učenje, razvoj i rad sa djecom kod kuće.

Kada je u pitanju povećanje dostupnosti PVO djeci i roditeljima iz osjetljivih grupa najveći izazovi za naredni period predstavljaju povećanje obuhvata i obezbjeđivanje redovnog pohađanja PVO, podizanje profesionalnih kapaciteta zaposlenih u radu sa djecom iz osjetljivih grupa, prilagođavanje didaktičkih sredstava za rad sa djecom iz osjetljivih grupa, jačanje ranih intervencija za djecu sa posebnim potrebama i njihovim roditeljima i obezbjeđivanje djelotvornije inter resorne saradnje i saradnje sa NVO bez kojih je teško obezbijediti kvalitetnu inkluzivnost PVO.

## 2.4. SWOT analiza

Na osnovu analize postojećeg stanja i na osnovu konsultativnog procesa sa donosiocima odluka, stručnjacima i praktičarima u oblasti PVO identifikovane su specifične prijednosti, slabosti, šanse i prijetnje (SWOT analiza) i one su sumirane u tabeli 1.

Tabela 1. SWOT analiza sistema PVO u Crnoj Gori

|  |  |
| --- | --- |
| **PREDNOSTI**   * Širenje kapaciteta PVO izgradnjom novih objekata i adaptacijom postojećih * Kontinuirano povećanje obuhvata djece * Povećana dostupnost za djecu iz osjetljivih grupa u prethodnim godinama * Uvođenje novih programa (tročasovni programi, interaktivna služba, Engleski jezik, rane intervencije) * Kvalifikovani, kreativan, i posvećen kadar koji učestvuje u programima profesionalnog usavršavanja * Postoji viši nivo svijesti među praktičarima o potrebi holističkog pristupa usmjerenog na rani razvoj djece i saradnje sa roditeljima/starateljima * Postoji viši nivo svijesti o značaju inkluzije među donosiocima odluka i praktičarima * Dobra saradnja između donosioca odluka i praktičara * Pravno su omogućeni diversifikovani programi usmjereni na potrebe porodica * Pokrenuto je praktično vođenje za programe: portfolio, interaktivne službe, prilagođavanje u radu sa djecom s posebnim obrazovnim potrebama i monitoring pohađanja RE djece * Sistem je u toku krize pokazao kapacitet da pruži podršku djeci i porodicama na nove i inovativne načine (npr. sistem učenja i podrške na daljinu) | **SLABOSTI**   * Nedostatak prostornih kapaciteta * Nedovoljan broj vaspitača i stručnih saradnika, a u nekim opštinama postoji i deficit ponude * Broj djece u vaspitnim grupama je daleko veći od zakonskih normi što ugrožava kvalitet usluga * Nacionalni plan i program nije usklađen sa EU standardima visokokvalitetnog PVO * Kontinuirani profesionalni razvoj je djelimično usklađen sa EU standardima * Niži obuhvat djece jaslenog uzrasta i djece iz najugroženijih grupa (djeca iz RE zajednica, djeca korisnika MOP-a, djeca iz ruralnih područja) * Postojeće usluge i programi namijenjeni djeci iz osjetljivih grupa nijesu dovoljne da obezbijede jednaku dostupnost kvalitetnom PVO * Niži nivo kontinuiteta prisutnosti od strane upisane djece * Sistem nadzora i obezbjeđivanja kvaliteta je nedovoljno participativan i treba da bude u većoj mjeri savjetodavan i usmjeren na unapređenje kvaliteta i pravednosti PVO * Iako je pedagoška i administrativna dokumentacija postala preciznija i jasnija ona je preobimna * Nedovoljni nivo saradnje sa roditeljima/starateljima * Nedovoljni kapaciteti PU za pružanje podrške roditeljima u obezbjeđivanju podsticajnog okruženja za rani razvoj * Neredovno plaćanje mjesečne naknade za boravak u vrtiću |
| **ŠANSE**   * Postoji viši nivo društvene svijest o značaju PVO i inkluzije * Spremnost da se više sredstava ulaže u PVO * Integracija u EU * Programi podrške EU, UNICEF i drugih međunarodnih organizacija * Usvajanje i unapređivanje EU standarda visokokvalitetnog PVO * Akreditacija novog univerzitetskog programa inicijalnog obrazovanja vaspitača * Unapređenje sistema profesionalnog razvoja * Postojanje kvalitetnog programa podrške roditeljima koji je primijenjen uspješno u nekim opštinama i koji treba proširiti * Sajmovi razmjene dobrih praksi su uspostavljeni i treba ih proširiti * Tokom pandemije izazvane COVID 19, produkovani brojni materijal za rad kod kuće * Vrtići koji mogu biti tematski centri izvrsnosti i vježbaonice – centri prakse za studente * Kreirana je platforme za učenje na daljinu koja može obuhvatiti sve nivoe obrazovanja | **PRIJETNJE**   * Demografski trendovi u pojedinim djelovima Crne Gore (naglo povećanje i smanjenje populacije, značajne unutrašnje migracije) * Barijere koje otežavaju inter resornu saradnju posebno u domenu inkluzije (podrška od strane usluga socijalne, dječije i, prije svih, zdravstvene zaštite) * Nedovoljni finansijski kapaciteti roditelja u pojedinim dijelovima Crne Gore * Nedovoljan nivo društvene svijest o značaju PVO * Nepristupačnost nekih naselja (posebno u zimskom periodu godine) * Finansijske teškoće izazvane COVID-19 epidemijom i ograničenja u pogledu dodatnih ulaganja u PVO |

# 3. Strateški i operativni ciljevi s pratećim indikatorima uspjeha

Imajući u vidu analizu postojećeg stanja u sektoru predškolskog vaspitanja i obrazovanja, dugoročnu viziju da se kroz uključivanje u PVO svoj djeci predškolskog uzrasta u Crnoj Gori osigura najbolji mogući početak u životu kao preduslov za razvoj svih njihovih potencijala i principe na kojima počiva PVO (vidi okvir 1), izdvajaju se tri glavna strateška cilja za period 2021-2024 godina koji treba da usmjeravaju sve buduće mjere i aktivnosti usmjerene ka unaprjeđenju PVO:

*Strateški cilj 1: Povećanje obuhvata PVO*

Do 2024. godine povećati uključenost djece predškolskog uzrasta u programe predškolskog vaspitanja i obrazovanja i obezbijediti ukupan obuhvat djece od 60% sa obuhvatom od 30% djece mlađe od 3 godine i 90% djece starije od 3 godine.

*Strateški cilj 2:* *Unapređenje i obezbjeđivanje kvaliteta PVO*

Osavremeniti postojeći Plan i program za oblast predškolskog vaspitanja i obrazovanja u svijetlu naučnih saznanja i najboljih međunarodnih praksi koje vode sveukupnom razvoju potencijala svakog djeteta i unaprijediti sistem za obezbjeđivanje kvaliteta u skladu sa EU okvirom za visokokvalitetno PVO do 2024. godine.

*Strateški cilj 3: Unapređenje šansi za rani razvoj djece iz osjetljivih grupa*

Do 2024. godine unaprijediti postojeći sistem za pružanje podrške za rani razvoj djece iz osjetljivih grupa kroz pružanje podrške roditeljima i kroz veću uključenost u kvalitetne programe PVO tako da se poveća indeks ranog razvoja (ECDI) djece iz najsiromašnijih porodica sa 76 na 85[[16]](#footnote-16).

|  |
| --- |
| Okvir 1: Principi na kojima počiva Strategija za predškolsko vaspitanje i obrazovanje za period 2021-2024 u Crnoj Gori  *Visok kvalitet usluga i iskustvenost*  Diversifikovani programi i usluge predškolskog vaspitanja i obrazovanja se zasnivaju na savremenim naučnim saznanjima, potrebama djece i porodica i dobrim praksama koje su razvijene od strane praktičara radi pružanja optimalne podrške ranom razvoju sve djece kroz razvojno prilagođene aktivnosti i igru.  *Zajednica refleksivnih praktičara, inovativnost i obezbjeđivanje kvaliteta*  Ključni faktor za unaprjeđivanje kvaliteta je zajednica refleksivnih praktičara koji rade u adekvatnim uslovima koji im omogućavaju da kroz saradnju i celoživotno učenje kontinuirano inoviraju svoju praksu kako bi bili u stanju da pruži adekvatnu podršku djeci i porodici.  *Dostupnost, individualizacija i integrisanost usluga*  Podrška i usluge u predškolskom vaspitanju i obrazovanju treba da budu dostupne svakom dijetetu, da budu usmjerene na dijete i porodicu i usklađene sa njihovim potrebama, da budu integrisane sa uslugama iz zdravstvenog sektora i sektora socijalnog staranja i da doprinose inkluzivnosti i kohezivnosti zajednice.  *Participacija, partnerstvo i intersektorska saradnja*  Svi važni akteri u PVO (praktičari, roditelji, lokalna zajednica, donosioci odluka i drugi) će kroz partnerstvo i saradnju sa ustanovama drugim sektorima (zdravstveni sektor i sektor za socijalnog staranja) obezbjeđivati podržavajuće i zdravo okruženja za rani razvoj sve djece i prilagodiće svoje usluge kako bi se zadovoljile jedinstvene potrebe djece i njihovih porodica.  *Adekvatni uslovi i kapaciteti*  Kvalitet usluga u PVO je nužno povezan sa obezbjeđivanjem adekvatnih uslova (prostor, oprema i didaktički materijali, veličina vaspitinih grupa, društveni status PVO) i kapaciteta (npr. odgovarajući broj vaspitača i drugog kadra) i zato je neophodno da se, u skladu sa raspoloživim resursima, unaprijede postojeći uslovi u kojima se realizuju programi u usluge predškolskog vaspitanja i obrazovanja i kapaciteti PVO.  *Institucionalizacija inovacija*  Pravci razvoja, nove prakse, uspostavljene nove usluge treba da budu prepoznate, precizno određene, utemeljene, postavljene i propraćene u odgovarajućoj legislativi i pravno-tehničkoj osnovi i normi da bi se osigurala njihova primjena i kapacitet. |

## Strateški cilj 1: Povećanje obuhvata PVO

Prvi strateški cilj se odnosi na povećanje obuhvata. Imajući u vidu da je tokom perioda primjene prethodne strategije (2016-2020) obuhvat u prosjeku uvećavan za 3 procentna poena godišnje to znači da uz postojeći intenzitet širenja obuhvata može da se dostigne obuhvat od 60% do 2024. godine. To znači da bi oko 27.000 djece trebalo da pohađa PVO u 2024. godini, odnosno oko 3.600 više djece nego što je to bio slučaj u 2020. godini. Pored toga, povećanje obuhvata treba da bude ostvareno tako da obuhvat djece mlađe od 3 godine bude 30%, a da obuhvat djece od 3 godine do polaska u osnovnu školu bude 90% (vidi tabelu 2). Da bi se ostvario taj cilj potrebno je da se broj djece u jaslicama poveća za oko 600 i da se broj djece u vrtićima poveća za oko 3.000.

Planirano povećanje broja djece u PVO je niže od povećanja koje je ostvareno u periodu 2016-2020 u kojem je oko 6.000 dodatne djece uključeno u PVO (oko 4.000 u vrtiće i oko 2.000 u jaslene programe). Ključni razlog zašto se za period 2020-2024 planira niži porast u broju djece se odnosi na potrebu da se smanji veličina postojećih grupa (koje su sada u velikom broju PU veoma velike) i da se na taj način ostvari strateški cilj 2 (povećanje kvaliteta, vidi dole).

Ostvarenjem ovog strateškog cilja PVO u Crnoj Gori bi se približila prosječnom obuhvatu jaslenim programima u zemljama EU (prosječni obuhvat je oko 35%) i EU cilju za 2020. godinu kada je u pitanju obuhvat djece starije od 4 godine (95%).

Tabela 2. Indikatori za praćenje strateškog cilja 1

|  |  |  |  |  |
| --- | --- | --- | --- | --- |
| Strateški cilj | Indikator (izvor) | Sadašnja vrijednost 2020 | Ciljna vrijednost 2022 | Ciljna vrijednost 2024 |
| 1. Povećanje obuhvata PVO | 1.1 Ukupan obuhvat djece uzrasta od 0 do 6 godina (MONSTAT) | 52% | 56% | 60% |
| 1. Povećanje obuhvata PVO | 1.2 Ukupan obuhvat djece uzrasta od 3 do 6 godina (MONSTAT) | 77% | 83% | 90% |
| 1. Povećanje obuhvata PVO | 1.3 Ukupan obuhvat djece uzrasta od 0 do 3 godina (MONSTAT) | 28% | 29% | 30% |

Da bi se ostvario ovaj strateški cilj potrebno je da se realizuju sledeći operativni ciljevi koji se bi doprinijeli proširenju postojećih kapaciteta:

* Operativni cilj 1.1: Povećanje kapaciteta u javnim predškolskim ustanovama
* Operativni cilj 1.2: Povećanje kapaciteta kroz adaptaciju javnih lokalnih prostora
* Operativni cilj 1.3: Povećanje kapaciteta mreže interaktivnih službi
* Operativni cilj 1.4: Izraditi dugoročni plan širenja kapaciteta, koji će uključiti i inovativne, društveno odgovorne opcije
* Operativni cilj 1.5: Jačati svijest javnosti o značaju uključivanja djece u programe ranog i predškolskog učenja

U tabeli 3 su pregledno prikazani indikatori pomoću kojih se prati ostvarenje operativnih ciljeva 1.1 do 1.3.

Tabela 3. Indikatori za praćenje operativnih ciljeva 1.1-1.3

|  |  |  |  |  |
| --- | --- | --- | --- | --- |
| Operativni cilj | Indikator (izvor) | Sadašnja vrijednost 2020 | Ciljna vrijednost 2022 | Ciljna vrijednost 2024 |
| 1.1. Povećanje kapacitet u javnim predškolskim ustanovama | 1.1.1 Ukupna nova površina u javnim PU (m2) (MEIS) | 0 | 6000 | 13000 |
| 1.2. Povećanje kapaciteta kroz adaptaciju javnih lokalnih prostora | 1.2.1 Ukupna površina u novim adaptiranim prostorima (m2) (MEIS) | 0 | 500 m2 | 1500 m2 |
| 1.3. Povećanje kapaciteta mreže interaktivnih službi | 1.3.1 Broj punktova interaktivne službe (MEIS) | 31 | 40 | 50 |
| 1.4. Izraditi dugoročni plan širenja kapaciteta | 1.4.1. Usvojen dugoročni plan širenja kapaciteta | Ne | Ne | Da |
| 1.5. Jačati svijest javnosti o značaju uključivanja djece u programe ranog i predškolskog učenja | 1.5.1. Kampanja za podizanje svesti o značaju uključivanja djece u programe ranog i predškolskog učenja je realizovana | Da | Da | Da |

## Strateški cilj 2: Unapređenje i obezbjeđivanje kvaliteta PVO

Drugi strateški cilj se odnosi na unapređenje kvaliteta predškolskog vaspitanja i obrazovanja. Analiza postojećeg stanja je ukazala da postoji potreba da se kvalitet PVO značajno unaprijedi u narednom periodu u skladu sa EU okvirom za visokokvalitetni PVO. Pored toga, osnovna misija PVO u Crnoj Gori jeste podrška ranom razvoju djece zbog čega pitanje unaprjeđenja kvalitet treba da budu u fokusu u periodu 2021-2024.

Analiza trenutnog stanja je ukazala na ključne preprjeke kada je u pitanju sadašnji kvalitet PVO u Crnoj Gori: (a) nedovoljan broj vaspitača i posledično prevelike vaspitne grupe i previsok broj djece po vaspitaču koji otežavaju pružanje kvalitetnog rada, (b) kvalitet postojećeg programa PVO nije usklađen sa EU okvirom, (c) inicijalno obrazovanje i profesionalni razvoj zaposlenih nisu usklađeni sa EU okvirom, a nisu ni međusobno dovoljno usklađeni, (d) pružanje podrške roditeljima u stvaranju podsticajnog okruženja za rani razvoj nije dovoljno razvijen, i (e) sistem obezbjeđivanja kvaliteta je nedovoljno usmjeren na unapređivanje kvaliteta, a više na nadzor.

Tabela 4. Indikatori za praćenje strateškog cilja 2

|  |  |  |  |  |
| --- | --- | --- | --- | --- |
| Strateški cilj | Indikator | Sadašnja vrijednost 2020 | Ciljna vrijednost 2022 | Ciljna vrijednost 2024 |
| 2. Unapređenje i obezbjeđivanje kvaliteta PVO | 2.1 Broj javnih PU u kojima je prosječna veličina vaspitnih grupa do 26 djece po vaspitnoj grupi (MONSTAT) | 10 | 14 | 18 |
| 2. Unapređenje i obezbjeđivanje kvaliteta PVO | 2.2 Novi plan i program PVO i novi model profesionalnog usavršavanja su usaglašeni sa EU okvirom (MP) | Ne | Ne | Da |

Da bi se u narednom periodu unaprijedio kvalitet PVO potrebno je da se realizuju sledeći operativni ciljevi:

* Operativni cilj 2.1: Smanjivanje veličine vaspitnih grupa
* Operativni cilj 2.2: Razvoj i primjena osavremenjenog Plana i programa PVO
* Operativni cilj 2.3: Uskladiti postojeći sistem profesionalnog razvoja sa EU okvirom
* Operativni cilj 2.4: Unaprijediti sadržaj i praksu inicijalnog obrazovanja
* Operativni cilj 2.5: Unaprijediti postojeći sistem obezbjeđivanja kvaliteta
* Operativni cilj 2.6: Jačanje podrške roditeljima i porodicama
* Operativni cilj 2.7: Revizija režima rada i unapređenje kvaliteta ishrane u predškolskim ustanovama
* Operativni cilj 2.8: Uvezati i učiniti održivim aktivnosti prelaza u osnovnu školu

U tabeli 5 su pregledno prikazani indikatori pomoću kojih se prati ostvarenje operativnih ciljeva 2.1 do 2.5.

Tabela 5. Indikatori za praćenje operativnih ciljeva 2.1-2.5

|  |  |  |  |  |
| --- | --- | --- | --- | --- |
| Operativni cilj | Indikator | Sadašnja vrijednost 2020 | Ciljna vrijednost 2022 | Ciljna vrijednost 2024 |
| 2.1. Smanjivanje veličine vaspitinih grupa | 2.1.1 Prosječna veličina vaspitnih grupa (MONSTAT) | 32 | 30 | 26 |
| 2.2. Razvoj i primjena osavremenjenog Plana i programa PVO | 2.2.1 Osavremenjeni Plan i program PVO razvijen, usvojen i primjenjuje se (MP) | Ne | Ne | Da |
| 2.3. Uskladiti postojeći sistem profesionalnog razvoja sa EU okvirom | 2.3.1 Sistem profesionalnog razvoja je usklađen sa EU okvirom, pilotiran i usvojen (MP) | Ne | Ne | Da |
| 2.4. Unaprijediti sadržaj i praksu inicijalnog obrazovanja | 2.4.1 Novi program inicijalnog obrazovanja je akreditovan | Ne | Ne | Da |
| 2.5. Unaprijediti postojeći sistem obezbjeđivanja kvaliteta | 2.5.1 Cjeloviti, koherentan, djelotvoran i efikasan sistem obezbjeđivanja kvaliteta je uspostavljen (MP) | Ne | Ne | Da |
| 2.6. Jačanje podrške roditeljima i porodicama | 2.6.1 Razviti, pilotirati i usvojiti program pružanja podrške roditeljima djece predškolskog uzrasta (MP) | Ne | Ne | Da |
| 2.7. Revizija režima rada i unapređenje kvaliteta ishrane u predškolskim ustanovama | 2.7.1. Broj ustanova koje uvele novi režim rada i zadovoljavaju standarde ishrane u predškolskim ustanovama po nacionalnim Smjernicama Instituta za javno zdravlje (MP) | 0 | 10 | 18 |
| 2.8. Uvezati i učiniti održivim aktivnosti prelaza u osnovnu školu | 2.8.1. Program podrške prelasku djece iz vrtića u osnovnu školu je razvijen i usvojen | Ne | Da | Da |

## Strateški cilj 3: Unapređenje šansi za rani razvoj djece iz osjetljivih grupa

Treći strateški cilj se odnosi na unaprjeđenje pravednosti PVO u pogledu dostupnosti i kvaliteta podrške ranom razvoju koji se obezbjeđuje za djecu iz osjetljivih grupa čime bi sistem PVO postao inkluzivniji. Trećim strateškim ciljem se planira da se do 2024. godine unaprijediti postojeći sistem za pružanje podrške za rani razvoj djece iz osjetljivih grupa kroz pružanje podrške roditeljima i kroz veću uključenost u kvalitetne programe PVO kako bi se povećao indeks ranog razvoja (ECDI) djece iz najsiromašnijih porodica sa 76 na 85, a djece iz romskih naselja sa 77 na 85.

Tabela 6. Indikatori za praćenje strateškog cilja 3

|  |  |  |  |  |
| --- | --- | --- | --- | --- |
| Strateški cilj | Indikator | Sadašnja vrijednost 2020 | Ciljna vrijednost 2022 | Ciljna vrijednost 2024 |
| 3. Unapređenje šansi za rani razvoj djece iz osjetljivih grupa | 3.1 ECDI indeks djece iz donjeg kvintila prema materijalnom statusu (MICS) | 76 | - | 85 |

Analiza postojećeg stanja je pokazala da djeca iz osjetljivih grupa (djeca koja žive u udaljenim ruralnim naseljima, djeca koja žive u uslovima siromaštva[[17]](#footnote-17), djeca iz RE zajednica i djeca sa posebnim potrebama) su u manjoj mjeri uključena u PVO i da postoji jaz u pogledu indeksa ranog razvoja u odnosu na drugu djecu u Crnoj Gori. Dva ključna razloga za niži stepen uključenosti u PVO i za slabije šanse za rani razvoj potencijala djece su povezani sa: (a) niža dostupnost kvalitetnih programa PVO za djecu iz osjetljivih grupa, (b) nedovoljna dostupnost podsticajnih materijala i sadržaja koji podstiču rani razvoj djece (npr. igračke, knjige itd.) i (c) nedovoljno podsticajne roditeljske prakse.

Da bi se u narednom periodu unaprijedile prilike za rani razvoj potencijala za djecu iz osjetljivih grupa potrebno je da se realizuju sledeći operativni ciljevi:

* Operativni cilj 3.1: Povećanje uključenosti djece iz osjetljivih grupa u PVO uz jačanje dostupnosti i kvaliteta usluge rane podrške
* Operativni cilj 3.2: Širenje i jačanje interaktivnih službi
* Operativni cilj 3.3: Unaprijediti podršku roditeljima iz osjetljivih grupa u obezbjeđivanju podsticajnijih uslova za rani razvoj u porodičnom okruženju*,* dostupnosti i kvaliteta usluge rane podrške

U tabeli 7 su pregledno prikazani indikatori pomoću kojih se prati ostvarenje operativnih ciljeva 3.1 do 3.4.

Tabela 7. Indikatori za praćenje operativnih ciljeva 3.1-3.4

|  |  |  |  |  |
| --- | --- | --- | --- | --- |
| Operativni cilj | Indikator | Sadašnja vrijednost 2020 | Ciljna vrijednost 2022 | Ciljna vrijednost 2024 |
| 3.1. Povećanje uključenosti djece iz osjetljivih grupa u PVO | 3.1.1 Uključenost djece 3-6 godina iz 20% najsiromašnijih porodica u PVO (MICS) | 18% | - | 40% |
| 3.1. Povećanje uključenosti djece iz osjetljivih grupa u PVO | 3.1.2 Uključenost djece 3-6 godina iz ruralnih sredina u PVO (MICS) | 35% | - | 45% |
| 3.2. Širenje i jačanje interaktivnih službi | 3.2.1 Broj djece koja su uključena u rad interaktivnih službi (MEIS) | 210 | 250 | 320 |
| 3.3. Unaprijediti podršku roditeljima u obezbjeđivanju podsticajnijih uslova za rani razvoj u porodičnom okruženju | 3.3.1 Procenat djece 3-6 godina u grupi 20% sa najnižim materijalnim statusom sa kojom odrasli članovi porodice učestvuju u četiri ili više razvojno podsticajnih aktivnosti (MICS) | 69% | - | 80% |

# 4. Ključne aktivnosti za sprovođenje operativnih ciljeva

U ovom poglavlju biće riječi o glavnim pravcima djelovanja i ključnim aktivnostima koje je potrebno realizovati u narednom periodu kako bi se ostvarili operativni ciljevi koji su definisani u prethodnom poglavlju.

## Strateški cilj 1: Povećanje obuhvata PVO

### Operativni cilj 1.1: Povećanje kapacitet u javnim predškolskim ustanovama

Povećanje kapaciteta u javnim predškolskim ustanovama će biti ostvaren na sledeće načine:

* Izgradnja novih objekata – u opštinama (npr. Podgorica, Bar itd.) u kojima postoji veliki broj djece koja nisu uključena u PVO i u kojima postoji stabilan trend u pogledu broja djece (zbog većeg broja živorođene djece i/ili zbog velike stope doseljavanja) problem kapaciteta će biti rješavan kroz izgradnju novih objekata u naseljima tamo gdje oni ne postoje.
* Proširenje kapaciteta postojećih objekata – u naseljima gdje već postoji objekti PU i gdje postoje mogućnosti kapaciteti će biti prošireni kroz dogradnju, nadogradnju ili rekonstrukciju (djelimičnu ili potpunu) postojećih objekata PU.

### Operativni cilj 1.2: Povećanje kapaciteta kroz adaptaciju javnih lokalnih prostora

Doprinos širenju kapaciteta PVO će biti ostvaren na osnovu širenja postojećih kapaciteta PVO kroz adaptaciju prostora u javnim ustanovama (npr. resursni centri, osnovne škole itd.) u naseljima u kojima postoji potražnja za uslugama PU, a ne postoje dovoljni kapaciteti u postojećim PU. Prilikom adaptacije takvih prostora za potrebe PVO treba voditi računa da ti prostori budu usklađeni sa standardima i normama koje važe u sektoru PVO.

### Operativni cilj 1.3: Povećanje kapaciteta mreže interaktivnih službi

Povećanje kapaciteta PVO će biti ostvareno i na osnovu povećanja kapaciteta mreže interaktivnih službi koje postoje u 17 opština kroz osnivanje novih interaktivnih službi (punktova) u udaljenim, ruralnim naseljima gdje postoji potražnja za uslugama PVO i gdje postoje uslovi.

Pored toga, ostvarenje ovog operativnog cilja može da bude ostvaren i kroz jačanje drugih formu pružanja usluga kao što je, na primjer, putujući vrtić i sl.

### Operativni cilj 1.4: Izraditi dugoročni plan širenja kapaciteta, koji će uključiti i inovativne, društveno odgovorne opcije

Širenje kapaciteta koje će biti realizovan u periodu do 2024. godine neće biti dovoljan da obezbijedi ostvarenje obuhvata PVO koji bi bio na nivou EU zemalja uz poštovanje zakonskih normi o veličini grupa. Iz tog razloga postoji potreba da se izradi sistematična i dugoročna analiza potrebnih kapaciteta za period nakon 2024. godine kako bi se u sledeći period strateškog planiranja zasnovao na takvoj analizi. Ono treba da se oslanja na ranije razvijeni mehanizam za izradu lokalnih planova implementacije shodno regionalnim i lokalnim specifičnostima.

Tokom izrade analize treba posebnu pažnju posvetiti potencijalnoj saradnji sa privatnim sektorom u pogledu proširenja kapaciteta za pružanje usluga PVO i da se na osnovu toga procjeni izvodljivost i konkretni modaliteti saradnje sa privatnim sektorom koji bi bili optimalni.

Na osnovu analize treba da se izradi srednjoročni plan za širenje kapaciteta PVO koji će definisati opcije za širenje kapaciteta (izgradnja novih objekata, adaptacija postojećih objekata, adaptacija lokalnih prostora i druge opcije koje se u analizi pokažu realističnim) i koji bi se sprovodio u periodu 2025-2028.

### Operativni cilj 1.5: Jačati svijest javnosti o značaju uključivanja djece u programe ranog i predškolskog učenja

Cijeneći da je potrebno omogućiti svakom djetetu jednake šanse, te da su brojne kampanje i rad u zajednici već dali dobre rezultate te aktivnosti treba održati i pojačati u narednom periodu.

Kampanje treba da se su situacione, ciljne, zasnovane na procjena konteksta i potreba u lokalnoj zajednici.

Promotivnost ove razvojne dobi treba da bude prisutna i kroz dalje sajmove u lokalnim zajednicima, ciljane aktivnosti samih vrtića, stalno prisutne tematske, afirmativne medijske sadržaje.

## Strateški cilj 2: Unapređenje i obezbjeđivanje kvaliteta PVO

### Operativni cilj 2.1: Smanjivanje veličine vaspitinih grupa

Analiza postojećeg stanja je ukazala da je u mnogim javnim PU (uglavnom u urbanim sredinama) prosječna veličina vaspitnih grupa veća nego što je propisano. Da bi se obezbijedili adekvatni uslovi za visokokvalitetno PVO neophodno je da se veličina vaspitnih grupa smanji. Širenje kapaciteta PVO koje je planirano u okviru strateškog cilja 1 će biti glavni način da se ostvari ovaj operativni cilj. Pored toga, treba podržati javne PU u traganju za dodatnim načinima za smanjivanje veličine vaspitnih grupa (npr. kroz drugačiju organizaciju rada).

Potreba da se u narednom periodu umanji prosječna veličina vaspitnih grupa u mnogim PU je povezana i sa povećanjem broja vaspitača. Pri tome, zapošljavanje novih vaspitača je ograničeno postojanjem odgovarajućeg kadra koji je kvalitetno obrazovan za posao vaspitača i finansijskih mogućnosti u budžetu. Iz tog razloga ostvarenje ovog operativnog cilja zahtjeva dobru analizu postojećeg stanja, ograničenja i mogućnosti i formulisanje realističnog plana za povećanje broja zaposlenih u PVO. U okviru plana za povećanje vaspitača i stručnih saradnika treba da bude razmotreni uslovi za rad u PU kako bi se eventualno omogućilo da diplomirani stručnjaci koji su stekli srodne kvalifikacije mogu pod određenim uslovima da se zaposle u PU.

### Operativni cilj 2.2: Razvoj i primjena osavremenjenog Plana i programa PVO

Analiza postojećeg stanja je ukazala na potrebu da se unaprijedi kvalitet PVO kako bi djeca u Crnoj Gori imala podsticajnije uslove za rani razvoj i za razvoj svojih potencijala. Pored toga, postojeći kvalitet PVO treba uskladiti sa EU okvirom za visokokvalitetno PVO kako bi djeca u Crnoj Gori imala iste šanse za rani razvoj i razvoj svojih potencijala kao njihovi vršnjaci u drugim EU zemljama. Konačno, u prethodnom periodu je razvijen niz inovativnih specifičnih programa PVO (interaktivne službe, putujući vrtići, trosatni programi) i PU se podstiču da razvijaju posebne programe koji odgovaraju na potrebe djece i roditelja. Diversifikacija programa je važan element za unapređenje kvalitet PVO, ali je ona, takođe, povezan sa potrebom da se obezbijedi koherentnost i kvalitet različitih programa koji sada postoje i koji će se razvijati u narednom periodu. Iz navedenih razloga potrebno je da se razvije novi plan i program PVO koji bi osavremenio postojeći plan i program.

Novi plan i program treba da bude usklađen sa novim naučnim saznanjima, kao i sa najboljim međunarodnim praksama. Novi plan i program treba da bude orijentisan na najbolji interes djeteta i holistički u smislu da podržava sveukupni razvoj potencijala svakog djeteta. Novi program treba da bude razvijen tako da daje okvir i smjernice da bi u implementaciji bio inovativan, stimulativan, sveobuhvatan, razvojno adekvatan, participativan i inkluzivan. Novi plan i program treba da podrži praktičare da razvijaju i primjenjuju aktivnosti koje su istraživačke, igrovne, fleksibilne, kulturološki prilagodljive, a za djecu iskustvene, uključujuće, razvojne. Novi plan i program treba, takođe, da obezbjeđuje ravnopravnost, univerzalnost, kvalitet, da bude pristupačan, kontekstualan, aktivan i konstruktivan i da nudi sadržaje za programsku orijentaciju ka pozitvnom roditeljstvu. Konačno, novi plan i program treba da obezbijedi okvir za integrisanje specifičnih programa i praksi koje su razvijene u prethodnom periodu (npr. portfolio, promocije i kampanje, promjena režima rada, promjena ishrane, podrška djeci prilikom prelaska u osnovnu školu).

Razvoj novog plana i programa bi trebalo da bude završen do kraja 2021. godine da bi se pripreme za njegovo pilotiranje realizovale u 2022. godini. Pripreme obuhvataju (a) identifikaciju i obezbjeđivanje preduslova koje je neophodno ostvariti na nivou PU kako bi one imale kapacitet za implementaciju novog plana i programa i (b) pripremu raznovrsnih oblika podrške koju bi Zavod za školstvo pružao PU tokom implementacije. Na osnovu pripreme za implementaciju novog plana i programa ona bi započela u školskoj 2022/23. Tokom školske godine 2022/23 i 2023/24 treba obezbijediti svim PU adekvatnu podršku od strane Zavoda za školstvo, kao i sistematsko praćenje primjene novog plana i programa od strane PU. Na osnovu glavnih nalaza praćenja Zavod za školstvo treba da pripreme plan za unaprijeđenu implementaciju novog plana i programa do kraja 2024. godine .

Konačno, novi plan i program i iskustva njegove primjene treba da budu jedan od osnova za dalje unapređivanje programa inicijalnog obrazovanja vaspitača.

### Operativni cilj 2.3: Uskladiti postojeći sistem profesionalnog razvoja sa EU okvirom

Analiza postojećeg sistema za profesionalno usavršavanje vaspitača[[18]](#footnote-18) ukazala je na glavne izazove koji postoje u trenutnoj praksi i koji ograničavaju u značajnoj mjeri unaprjeđivanje kvaliteta u PVO. Pored toga, ova analiza daje i dobre smjernice za unaprjeđivanje sistema profesionalnog razvoja vaspitača u PVO.

U skladu sa tim u narednom periodu treba izvršiti reformu sistema profesionalnog razvoja koji bi integrisao dobre prakse koje su razvije u prethodnom periodu (npr. inovativne programe stručnog usavršavanja koje su razvijene u prethodnom periodu, sajmovi dobrih praksi) i nove prakse koje mogu da unaprijede kvalitet i efikasnost postojećeg sistema profesionalnog usavršavanja (npr. centri izvrsnosti[[19]](#footnote-19), vježbaonice, aktivno praktično vođenje, pružanje savjetodavnih usluga od strane Zavoda za školstvo i sl.). Konačno, na osnovu nalaza analize „Kontinuirani profesionalni razvoj vaspitača u Crnoj Gori” treba pilotirati regionalne centre izvrsnosti za obuku nastavnog kadra koji bi bili živa i stalna jezgra inovativnih i savremenih znanja iz različitih oblasti vaspitno-obrazovnog rada koji su do sada razvijani, ili za kojima postoji potreba.

Reformisani sistem profesionalnog usavršavanja treba da bude usklađen sa EU okvirom kako doprinosio daljem unaprjeđivanju kvaliteta PVO u Crnoj Gori. Pored toga, novi sistem profesionalnog usavršavanja u PVO treba da bude usklađen i sa novim planom i programom što se može postići usklađivanjem oba dokumenta sa EU okvirom za visokokvalitetno PVO. Takođe, treba da je zasnovan na dokazima, najboljim praksama, provjerenim programima sa rezultatima u primjeni.

Nakon izrade novog koncepta profesionalnog usavršavanja treba obezbijediti uslove za njegovu punu primjenu u PVO (kroz reviziju normativnog okvira, obezbjeđivanje potrebnih finansijskih sredstava, obuku kadra itd.). Pored toga, potrebno je da se vaspitači koji radi u prvom razredu osnovne škole budu kontinuirano obučavani za sve ključne novine koje se uvode u PVO.

### Operativni cilj 2.4: Unaprijediti sadržaj i praksu inicijalnog obrazovanja

Pored toga, inicijalno obrazovanje vaspitača je jedna od važnih komponenti kvaliteta PVO i profesionalizacije vaspitačkog poziva. Iz tog razloga, nakon finalizacije novog javno važećeg plana i programa potrebno je da se izvrši usklađivanje programa inicijalnog obrazovanja vaspitača, kao i sistema za profesionalno usavršavanje vaspitača sa novinama koje bude donio osavremenjeni plan i program.

Novi program inicijalnog obrazovanja vaspitača treba da uključi i stručnu praksu koja bi se realizovala u PU koje imaju status vježbaonice i uz aktivnu mentorsku podršku. Pored toga, realizacija stručne prakse treba da bude snažno povezana sa novim konceptom centara izvrsnosti, i novim programom profesionalnog razvoja i osavremenjenim planom i programom.

### Operativni cilj 2.5: Unaprijediti postojeći sistem obezbjeđivanja kvaliteta

Analiza postojećeg stanja je ukazala da je kvalitet usluga u oblasti PVO neujednačenog kvaliteta što je dobrim djelom rezultat činjenice da različite PU funkcionišu u veoma različitim uslovima. Ipak, ovaj nalaz ukazuje na potrebu da se u narednom periodu radi na razvoju djelotvornog sistema za praćenje i obezbjeđivanje kvaliteta u PVO koji će biti usklađen sa novim planom i programom PVO i inoviranim sistemom profesionalnog razvoja.

Novi sistem obezbjeđivanja kvaliteta treba da (a) integriše postojeće mehanizme koji su uspostavljeni u prethodnom periodu (npr. MEIS, školski portal, pedagoški nadzor, sajmovi inovativnih praksi, aktivno praktično vođenje, istraživanja itd.) i razvije dodatne mehanizme (npr. centri izvrsnosti, vježbaonice, vaspitači mentori, aktivno praktično vođenje itd.) u jedinstven, koherentan, djelotvoran i efikasan sistem, i (b) obezbijedi redovno praćenje kvaliteta na nivou cijelog sistema PVO i na nivou pojedinačnih PU i da prije svega bude usmjeren ka savjetodavnom radu i unaprjeđivanju kvaliteta, a ne ka administrativnoj kontroli i u tom smislu je posebno važno osavremeniti postojeći sistem pedagoškog nadzora.

### Operativni cilj 2.6: Jačanje podrške roditeljima i porodicama

Analiza postojećeg stanja je ukazala da postoji potreba da se ojača važna funkcija PVO koja se odnosi na pružanje podrške roditeljima u obezbjeđivanju razvojno podsticajnog okruženja u porodici.

Iz tog razloga postoji potreba da se u sadašnjoj praksi rada PU ojača saradnja sa roditeljima sa posebnim naglaskom na pružanje podrške roditeljima u obezbjeđivanju razvojno adekvatnog okruženja za rani razvoj u okviru porodice[[20]](#footnote-20). Ovaj cilj je važan kako u slučaju roditelja čija su djeca uključena u rad PU, ali isto tako i u slučaju roditelja čija djeca nisu uključena u PVO. Zbog toga je potrebno uraditi kompilacijski program koji bi imao najširu moguću upotrebu, bio fleksibilan i jednostavan za prilagođavanje u konkretnom ambijentu ili pojedinim ciljnim grupama.

Imajući u vidu da jedan broj djece nije uključen u PVO (što je posebno slučaj sa djecom jaslenog uzrasta) bilo bi od posebne važnosti da se razvije program za pružanja podrške roditeljima djece koja nisu uključeni u PVO. Jedan od način da se pruži podrška roditeljima čija djeca nisu uključena u PVO mogu biti kratki programi koje bi realizovale PU, kao i kreiranje i produkcija medijskih sadržaja za roditelje i djecu. Osnovni cilj kratkih programa za roditelje i medijskih sadržaja je da podignu kapacitete roditelja da obezbijede podsticajnije uslove za rani razvoj svoje djece u okviru porodičnog okruženja.

U planiranju te aktivnosti treba koristiti iskustvo koje je stečeno tokom COVID-19 epidemije, produkciju, mehanizme i sadržaje koji su razvijeni u tom periodu. Oni su korisni i veoma upotrebljivi za svakodnevan rad, kao podrška u radu interaktivnih službi, za promociju, rad u zajednici, u bolničkim uslovima: nastali materijal, procedure, tehnike rada. Pored toga, ovi sadržaji treba da budu okosnica kontinuirane saradnje sa javnim medijskim servisom u Crnoj Gori kako bi se oni učinili dostupnim svima, posebno porodicama čija djeca nisu uključena u PVO.

Program rada sa roditeljima treba da budu razvijeni u saradnji sa praktičarima i civilnim sektorom kako bi bio realističan i kako bi odgovorio na potrebe roditelja. Nakon razvoja programa treba ga pilotirati kako bi bio finalizovan na osnovu nalaza iz pilot studije. Ovaj program treba da se razvija i pilotira zajedno sa novim planom i programom PVO pošto bi trebalo da bude usklađen sa njim.

U saradnji sa MRSS programi rada sa roditeljima treba da budu prilagođeni i primijenjeni za hranitelje i djecu koja žive u hraniteljskim porodicama, kao i porodicama koje su obuhvaćene uslugom „Porodični saradnik“.

### Operativni cilj 2.7: Revizija režima rada i unapređenje kvaliteta ishrane u predškolskim ustanovama

U prethodnom periodu pokrenuta je inicijativa koja treba da obezbijedi prilagođavanje režima rada u PU posebno kada su u pitanju djeca koja će naredne godine prijeći u osnovno obrazovanje. To podrazumijeva fleksibilniji ritam rada za najstariju grupu djece posebno kada je u pitanju obavezno spavanje kako bi se blagovremeno pripremili za drugačiji dnevni ritam koji će imati u okviru osnovnog obrazovanja. Uvođenje novog režima rada treba da budu realizovan tako da se prate potrebe djece i u saradnji sa roditeljima. Pored toga, uvođenje novog režima rada treba da bude usklađen i sa uslovima u kojima vrtići rade (npr. prostorne mogućnosti).

Pored izmjene režima rada za najstariju djecu važno je da se unaprijedi i kvalitet ishrane u PU. Analiza jelovnika u predškolskim ustanovama koju je sproveo Institut za javno zdravlje Crne Gore ukazuje na neophodnost unapređenja kvaliteta ishrane u vrtićima kako bi se smanjile stope gojaznosti i prekomjerne tjelesne težine kod dječaka i djevojčica. Ovo je od posebne važnosti za djecu iz osjetljivih grupa, kojima ishrana u vrtićima može biti ključni izvor kvalitetne ishrane za pravilan rast i razvoj kako bi se smanjile stope zaostajanja u razvoju i rastu koje su izražene kod romske i egipćanske populacije (21% romske djece ispod 5 godina starosti zaostaje u rastu, prema MICS 2018). Pored toga, pomenuta analiza je bila osnova i za izradu smjernica za unapređenje kvaliteta ishrane u predškolskim ustanovama.

Iz tih razloga u narednom periodu ove smjernice treba postupno primijeniti u svim predškolskim ustanovama. U tom cilju PU bi trebalo da analiziraju postojeće prakse i jelovnik i njegovu usklađenost sa smjernicama i da definišu mjere za njihovo usklađivanje sa smjernicama. U cilju pružanja podrške PU u usklađivanju praksi i jelovnika sa smjernicama treba razviti Program za planiranje obroka i izradu jelovnika u čiju izradu i sprovođenje bi bio uključen i Institut za javno zdravlje Crne Gore. Pored toga, u sklopu primjene smjernica u PU važno je da se uključe aktivnosti za djecu i roditelje koje bi promovisale zdrave stilove ishrane.

### Operativni cilj 2.8: Uvezati i učiniti održivim aktivnosti prelaza u osnovnu školu

Portfolio sadrži informacije o napretku svakog dijeteta koje su rezultata višegodišnjeg praćenja i rada vaspitača sa dijetetom. Kada je napravljen na kvalitetan način, portfolio omogućava sistematično praćenje razvoja dijeteta tokom pohađanja vrtića i osigurava kontinuitet prilikom prelaska iz jedne u drugu vaspitnu grupu i prilikom upisa u školu. Kvalitetno urađeni portfolio, koji roditelj dostavlja prilikom upisa, predstavlja validniju osnovu za kadru u školi u prilagođavanju škole dijetetu nego što testiranja gotovosti za polazak u školu. Kako bi se obezbijedio kvalitet ovog instrumenta, posebno u tranziciji iz vrtića u školu, neophodno je da se (a) unaprijede vještine vaspitača za praćenje ranog razvoja djece i zapisivanje relevantnih informacija u portfolio, (b) unaprijedi saradnja PU, osnovnih škola i roditelja u pripremi i realizaciji programa prelaska iz vrtića u školu, i (c) obezbijediti bolju saradnju PU sa centrom za socijalni rad i zdravstvenim ustanovama u slučaju djece iz osjetljivih grupa.

## Strateški cilj 3: Unapređenje šansi za rani razvoj djece iz osjetljivih grupa

Analiza postojećeg stanja u pogledu obuhvata djece PVO ukazala je da su djeca iz različitih osjetljivih grupa u značajno nižoj mjeri uključena u PVO. Proširenje postojećih kapaciteta PVO će svakako doprinijeti da se poveća obuhvat djece iz osjetljivih grupa, ali su potrebne i dodatne mjere i aktivnosti koje će biti fokusirane na povećanje interesovanja roditelja djece iz osjetljivih grupa i prevazilaženje barijera sa kojima se roditelji suočavaju kada je u pitanju uključivanje njihove djece u PVO i redovno pohađanje programa i aktivnosti.

### Operativni cilj 3.1: Povećanje uključenosti djece iz osjetljivih grupa u PVO

Kada je u pitanju povećanje interesovanja roditelja djece iz osjetljivih grupa za uključivanje djece u programe PVO važno je da podigne svjesnost roditelja o važnosti što ranijeg uključivanja njihove djece u PVO. Pored podizanja svijesti roditelja djece iz osjetljivih grupa potrebno je da se obezbijedi podrška roditeljima kako bi uspeli da prevaziđu barijere koje mogu da ih obeshrabre kada je u pitanju uključivanje djece u programe PVO (npr. udaljenost i slično).

Ostvarenje ovog operativnog cilja zahtjeva da se unaprijedi postojeći nivo intersektorske saradnje posebno kada je u pitanju saradnja između predškolskih ustanova i centara za socijalni rad pošto su oni važna karika u obezbjeđivanju većeg obuhvata djece iz osjetljivih grupa (npr. djeca iz porodica koje su korisnici MOP, djeca iz romskih naselja, djeca iz hraniteljskih porodica itd.). U tom smislu važno je da se unaprijedi koordinacija između PU i centara za socijalni rad koji pokrivaju istu opštinu (zajedničko planiranje i kooperacija u identifikovanju djece iz osjetljivih grupa, rad u zajednici, upis djece iz osjetljivih grupa u PVO programe itd.). U tom smislu posebno je važno da se radi na jačanju uloge porodičnog saradnika u inkluziji djece iz osjetljivih grupa u rad PU. Pored toga, porodični saradnik treba da pruži podršku PU i vaspitačima u prilagođavanju načina rada kako bi bolje odgovorili na razvojne i obrazovne potrebe djece iz osjetljivih grupa.

Ne manje značajno je ojačati saradnju između PU i sistema zdravstvene zaštite, da bi se prije svega, podsticala inkluziju i sveukupan razvoj djece iz osjetljivih grupa, sve sa ciljem kvaliteta podrške njihovom ranom razvoju.

Unapređenje saradnje između tri sektora (obrazovanja, sektora za socijalnu zaštitu i zdravstvenog sektora) podrazumijeva i unapređenje prikupljanja i razmjene informacija između tri sektora i njihovo korišćenje u najboljem interesu djece.

Ključno je da se nastavi i dublje primjeni terenski, neposredan rad u zajednici. Kako od strane licenciranih pružaoca usluga socijalne zaštite, a posebno za djecu RE populacije kroz intenzivnu primjenu prethodno razvijenog mehanizma uključivanja i praćenja pohađanja programa predškolskog vaspitanja i obrazovanja. Važno je da se iskoristi postojeće iskustvo koje imaju medijatori koji imaju pozitivan uticaj na roditelje i djecu i koji su se pokazali kao ključna karika u održavanju saradnje između vrtića i zajednice.

### Operativni cilj 3.2: Širenje i jačanje interaktivnih službi

Interaktivne službe, koje su osnovane u 17 opština, su se pokazale kao dobar instrument koji omogućava da se programi PVO učine dostupnim djeci iz udaljenih naselja koja su u manjoj mjeri uključena u PVO. Važna prijednost interaktivnih službi je u njihovoj fleksibilnosti, tj. kapacitetu da se prilagode specifičnostima djece, porodica i uslovima u kojima oni žive. Pored toga, u nekim slučajevima interaktivne službe su transformisane u nove vaspitne jedinice čime su doprinijele proširenju mreže vaspitnih jedinica.

U narednom periodu fokus treba da bude usmjeren u dva pravca.

Prvi je jačanje kapaciteta postojećih interaktivnih službi u pružanju kvalitetnije usluge djeci koja su već uključena. Pored toga, potrebno da se poveća stepen u kojem su djeca uključena u aktivnosti interaktivnih službi kako bi dobili veću podršku za rani razvoj (npr. da svako dijete u prosjeku bude uključeno u rad interaktivne službe u prosjeku dva puta nedjeljno).

S druge strane, pošto su se interaktivne službe pokazale kao djelotvoran instrument za uključivanje u PVO djece kojima su ove usluge bile manje dostupne, u narednom periodu bi interaktivne službe trebalo koristiti i za veće uključivanje drugih kategorija djece kod koje je obuhvat PVO programima niži (npr. djeca iz romskih naselja, djeca koja žive u siromašnim naseljima itd, a koja nisu do sada bila do sistema).

Operativni cilj 3.3: *Unaprijediti podršku roditeljima iz osjetljivih grupa u obezbjeđivanju podsticajnijih uslova za rani razvoj u porodičnom okruženju, dostupnosti i kvaliteta usluge rane podrške*

Do sada su pokrenuto niz inicijativa za jačanje roditelja u obezbjeđivanju podsticajnih uslova za rani razvoj djece u porodičnom okruženju. Ove inicijative su od posebne važnosti u slučaju djece iz osjetljivih grupa iz više razloga: djeca iz osjetljivih grupa su manje uključeni u programe PVO (posebno u najranijem uzrastu), roditelji ove djece se često suočavaju sa većim teškoćama u životu čime se njihovi kapaciteti za pružanje podrške ranom razvoju djece niži itd. Iz tih razloga, potrebno je da se u narednom periodu pojača podrška roditeljima djece iz osjetljivih grupa kako bi se povećali njihovi kapaciteti u pružanju podrške ranom razvoju djece u uslovima porodičnog okruženja. Prilikom jačanja podrške roditeljima djece iz osjetljivih grupa treba imati u vidu da su potrebe roditelja iz različitih osjetljivih grupa (npr. roditelji koji žive u uslovima siromaštva, roditelji iz romske i egipćanske zajednice, roditelji djece sa posebnim potrebama, hranitelji itd.) različite pošto se suočavaju sa različitim izazovima i žive u različitim uslovima. Stoga oblici podrške koji će im biti na raspolaganju treba da budu fleksibilni i prilagođeni njihovim potrebama. Konačno, funkcija ovih oblika podrške treba da bude, pored podizanja kapaciteta roditelja da podržavaju rani razvoj svoje djece, i da se poveća obuhvat djece iz ovih grupa u redovne programe PVO kako bi se jačala inkluzivnost PVO sistema i kako bi djece i roditelji iz osjetljivih dobili kontinuiranu podršku u predškolskom periodu i prilikom prelaska iz vrtića u osnovnu školu.

Jedan pravac djelovanja može da bude da Ministarstvo prosvjete, Ministarstvo rada i socijalnog staranja i Ministarstvo zdravlja u saradnji sa civilnim sektorom i međunarodnim organizacijama podrže primjenu programa „Roditeljstvo za cjeloživotno zdravlje” za roditelje iz osjetljivih grupa. Na ovaj način može da se obezbijedi brzo pružanje podrške roditeljima iz ovih grupa dok se ne ti oblici podrške ne institucionalizuju u redovne usluge ova tri sektora.

Drugi pravac djelovanja bi imao za cilj da se institucionalizuju posebni oblici podrške za roditelje iz različitih osjetljivih grupa. Pošto su roditelji iz osjetljivih grupa u velikoj mjeri već korisnici različitih usluga iz sektora socijalnog staranja i zdravlja najefikasniji način institucionalizacije bi bio da se profesionalci iz ovih sektora (socijalni radnici, porodični saradnik i pedijatri) obuče za dodatni rad sa roditeljima. Profesionalni kadar koji pruža usluge iz sektora socijalne zaštite i zdravlja bi trebalo da bude obučen da, u sklopu svojih osnovnih djelatnosti, rade na (a) podizanju svijesti roditelja o značaju ranog razvoja, (b) upoznavanju roditelja sa roditeljskim praksama koje su podsticajne za rani razvoj djece i korišćenje medijskih sadržaja koji su kreirani za roditelje (vidi operativni cilj 2.5), (c) podizanju zainteresovanosti roditelja za uključivanje djece u programe PVO od najranijeg uzrasta, (d) podsticanju roditelja da koriste usluge interaktivnih službi i biblioteka igračaka i knjiga (tamo gdje su one dostupne). U razvoju takvog treninga treba da se koriste dosadašnja dobra iskustva koja imaju vaspitači iz PU, kao i iskustva iz primjene programa „Roditeljstvo za cjeloživotno zdravlje”.

Posebno je važno da se pruži adekvatna i pravovremena podrška roditeljima djece sa posebnim potrebama. Važno je da se iskoriste postojeći resursi, reorganizuju i/ili uspostave integrisane usluge u lokalnoj zajednici kako bi se obezbijedila adekvatna dostupnost za rano otkrivanje i rad na smetnji i teškoći u razvoja dijeteta. Neophodno je da zdravstvene ustanove ostvare saradnju sa predškolskim ustanovama, resursnim i centrima za dnevni boravak, sa ciljem razvoja plana podrške koji će se koristiti kao osnov za IROP uz učešće i osnaživanje roditelja. Pored toga, potrebno je osmisliti model i mehanizam saradnje između dnevnih boravaka, domova zdravlja, vrtića i resursnih centara. Dnevni boravci kao servisi dječije i socijalne zaštite treba da budu bolje iskorišćeni, podrška inkluzivnom obrazovanju, kao i dopuna zdravstvenim uslugama (rana intervencija, rehabilitacija, tretmani). Promovisati proces usmjeravanja djece sa posebnim obrazovnim potrebama i pravo na besplatan vrtić i usluge resursnih centara. Nastaviti rad stručnjaka iz resursnih centara u smjeru stalne obuke, neposrednog vođenja i podrške vaspitačima iz PU u razvoju kapaciteta za rad sa djecom sa posebnim potrebama (prepoznavanje potreba, prilagođavanje i izradu didaktičkih sredstava i slično). Konačno, kroz pomenute centre izvrsnosti treba uključiti i dobre prakse iz ovog segmenta.

Pored djece sa posebnim potrebama posebna pažnja treba da bude posvećena i djeci koja su na dužoj hospitalizaciji. U tom smislu, u narednom periodu treba ojačati saradnju sa sektorom zdravstva sa ciljem da PU pruže podršku zdravstvenim ustanovama u razvijanju i primjeni dodatnih aktivnosti sa djecom koje bi bile usmjerene na pružanje podrške ranom razvoju djece dok su na bolničkom liječenju. Pored toga, pružanje podrške od strane PU treba da uključi i trening za korišćenje snimljenih materijala za podsticanje ranog razvoja djece.

# 5. Opis aktivnosti nadležnih organa i tijela za praćenje sprovođenja strategije

Za praćenje implementacije Strategije ranog i predškolskog vaspitanja i obrazovanja 2021-2024 biće formirana Radna grupa čiji predstavnici će biti iz institucija koje su u prepoznate kroz aktivnosti u okviru Akcionog plana (Ministarstva zdravlja, Ministarstva rada i socijalnog staranja) i NVO sektor. Cilj Radne grupe je da prati realizaciju postavljenih aktivnosti, kao i godišnje informisanje Vlade Crne Gore o postignutom.

# 6. Način izvještavanja i evaluacije

Ministarstvo prosvjete je u obavezi da izvijesti Vladu Crne Gore o realizovanim aktivnostima za svaku pojedinačnu godinu trajanja Strategije, kao i da na kraju perioda sačini konačan izvještaj.

# 7. Prateći akcioni plan s procjenom troškova

|  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Strateški cilj 1. Povećanje obuhvata PVO** | | | | | | | | | | | | | | | | | | | | |
| Ishod: Do 2024. godine povećati uključenost djece predškolskog uzrasta u programe predškolskog vaspitanja i obrazovanja i obezbijediti ukupan obuhvat djece od 60% sa obuhvatom od 30% djece mlađe od 3 godine i 90% djece starije od 3 godine. | | | | | | | | | | | | | | | | | | | | |
| Indikator 1.1 Ukupan obuhvat djece uzrasta od 0 do 6 godina (MONSTAT) - 52% (2020) 56% (2022) 60% (2024) Indikator 1.2 Ukupan obuhvat djece uzrasta od 3 do 6 godina (MONSTAT) - 76% (2020) 83% (2022) 90% (2024) Indikator 1.3 Ukupan obuhvat djece uzrasta od 0 do 3 godina (MONSTAT) - 27% (2020) 28% (2022) 30% (2024) | | | | | | | | | | | | | | | | | | | | |
| **Operativni cilj** | **Aktivnosti** | | **Indikator/i** | | **Očekivani rezultat 2022.** | | **Očekivani rezultat 2024.** | | | **Period** | | | **Potrebni resursi u €/izvor finansiranja** | | **Nosioci aktivnost** | | | **Partneri** | | |
| **Operativni cilj 1.1: Povećanje kapaciteta u javnim predškolskim ustanovama** Indikator 1.1.1 Ukupna nova površina u javnim PU (m2) (MEIS) - 0m2 (2020) 6000m2 (2022) 13000m2 (2024) | 1.1.1 Izgradnja novih namenskih objekata za potrebe javnih PU | | Ukupna nova površina u novim objektima javnih PU (m2) (MEIS) | | 6000m2 | | 13000m2 | | | 2021-2024 | | |  | | MP | | |  | | |
| 1.1.2 Proširenje prostornih kapaciteta postojećih objekata koje koriste javne PU kroz dogradnju, nadogradnju ili rekonstrukciju (djelomičnu ili potpunu) | | Ukupna nova površina u adaptiranim objektima javnih PU (m2) (MEIS) | | 500m2 | | 1000m2 | | | 2021-2024 | | |  | | MP | | |  | | |
| **Operativni cilj 1.2: Povećanje kapaciteta kroz adaptaciju javnih lokalnih prostora** Indikator 1.2.1 Ukupna površina u novim adaptiranim prostorima (m2) (MEIS) - 0m2 (2020) 500m2 (2022) 1500m2 (2024) | 1.2.1 Identifikovati odgovarajuće javne lokalne prostore u opštinama gde postoji potreba za širenjem kapaciteta | | Dokument sa spiskom odgovarajućih javnih lokalnih prostora | | Da | | Da | | | 2021 | | |  | | MP, LS | | |  | | |
| 1.2.2 Izabrati odgovarajuće lokalne prostore za adaptaciju i izraditi plan njihove adaptacije i opremanja | | Dokument sa analizom adekvatnosti lokalnih prostora i planom adaptacije i opremanja odgovarajućih lokalnih prostora | | Da | | Da | | | 2021 | | |  | | MP, LS | | |  | | |
| 1.2.3 Adaptirati i opremiti izabrane lokalne protore | | Ukupna površina u novim adaptiranim prostorima (m2) (MEIS) | | 500m2 | | 1500m2 | | | 2022-2024 | | |  | | MP | | |  | | |
| **Operativni cilj 1.3: Povećanje kapaciteta mreže interaktivnih službi** Indikator 1.3.1 Broj punktova interaktivne službe (MEIS) - 28 (2020) 42 (2022) 56 (2024) | 1.3.1 Analiza potreba za širenje usluga interaktivnih službi | | Dokument sa analizom potreba za širenje interaktivne službe sa preporukama | | Da | | Da | | | 2021 | | |  | | MP, PU | | |  | | |
| 1.3.2 Novi punktovi interktivne službe su dostupni na novim lokacijama gde je potreba najveća | | Broj punktova interaktivne službe (MEIS) | | 42 | | 56 | | | 2022-2024 | | |  | | MP | | |  | | |
| **Operativni cilj 1.4: Izraditi dugoročni plan širenja kapaciteta koji će uključiti i inovativne, društveno odgovorne opcije** Indikator 1.4.1 Usvojen dugoročni plan širenja kapaciteta - Ne (2020) Ne (2022) Da (2024) | 1.4.1 Izraditi analizu o opravdanosti i održivosti različitih opcija za širenje kapaciteta PVO za period 2025-2028 | | Dokument sa analizom pripremljen | | Ne | | Da | | | 2022-2023 | | |  | | MP | | |  | | |
| 1.4.2 Plan za širenje kapaciteta PVO za period 2025-2028 | | Dokument sa planom širenja kapaciteta za period 2025-2028 | | Ne | | Da | | | 2024 | | |  | | MP | | |  | | |
| **Operativni cilj 1.5: Jačati svijest javnosti o značaju uključivanja djece u programe ranog i predškolskog učenja  Indikator 1.5.1 Kampanja za podizanje svesti o značaju uključivanja djece u programe ranog i predškolskog učenja je realizovana - Da (2020) Da (2022) Da (2024)** | 1.5.1 Realizovati istraživanje o stavovima i mišljenjima roditelja o uključivanju djece u PVO programe | | Dokument sa rezultatima istraživanjima i preporukom za ciljeve kampanje je usvojen | | fDa | | Da | | | 2021 | | |  | | MP | | |  | | |
| 1.5.2 Realizovati kampanju za jačanje svijest roditelja i javnosti o značaju PVO programa za rani razvoj djece | | Dokument sa opisom kampanje, materijalima i analizom efekata kampanje je usvojen | | Ne | | Da | | | 2022-2024 | | |  | | MP | | |  | | |
| **Strateški cilj 2: Unapređenje i obezbjeđivanje kvaliteta PVO** | | | | | | | | | | | | | | | | | | | | |
| Ishod: Unaprijediti kvalitet predškolskog vaspitanja i obrazovanja i razviti sistem za obezbjeđivanje kvaliteta u skladu sa EU okvirom za visokokvalitetno PVO do 2024. godine | | | | | | | | | | | | | | | | | | | | |
| Indikator 2.1 Broj javnih PU u kojima je prosječna veličina vaspitnih grupa do 26 djece po vaspitnoj grupi (MONSTAT) - 10 (2020) 14 (2022) 18 (2024) Indikator 2.2 Novi plan i program PVO i novi model profesionalnog usavršavanja su usaglašeni sa EU okvirom (MP) - Ne (2020) Ne (2022) Da (2024) | | | | | | | | | | | | | | | | | | | | |
| **Operativni cilj** | | **Aktivnosti** | | **Indikator/i** | | **Očekivani rezultat 2022** | | | **Očekivani rezultat 2024.** | | | **Period** | | **Potrebni resursi u €/izvor finansiranja** | | | **Nosioci aktivnost** | | | **Partneri** |
| **Operativni cilj 2.1: Smanjivanje veličine vaspitinih grupa** Indikator 2.1.1 Prosječna veličina vaspitnih grupa (MONSTAT) - 32 (2020) 30 (2022) 26 (2024) | | 2.1.1 Analiza stanja u PU koje imaju prevelike vaspitne grupe i izrada plana za smanjivanje veličine vaspitnih grupa | | Dokument sa analizom stanja, planom za smanjivanje vaspitnih grupa i potrebnim kapacitetima i resursima (za svaku PU koja ima prevelike vaspitne grupe) | | 8 dokumenata | | | 8 dokumenata | | | 2021 | |  | | | PU | | |  |
| 2.1.2 Izrada i sprovođenje plana za obezbjeđivanje kapaciteta i resursa za PU koje imaju prevelike vaspitne grupe | | Realizovan plan za obezbjeđivanje kapaciteta i resursa za PU u cilju smanjivanje veličine vaspitnih grupa | | 4 PU | | | 8 PU | | | 2022-2024 | |  | | | MP | | |  |
| **Operativni cilj 2.2: Razvoj i primjena osavremenjenog Plana i programa PVO** Indikator 2.2.1 Osavremenjeni Plan i program PVO razvijen, usvojen i primjenjuje se (MP) - Ne (2020) Ne (2022) Da (2024) | | 2.2.1 Razvoj osavremenjenog javno važećeg plana i programa PVO | | Predlog novog javno važećeg plana i programa PVO je usvojen | | Da | | Da | | | 2021 | | |  | | ZzŠ, Nacionalni savjet za obrazovanje | | |  | |
| 2.2.2 Pripreme PU za implementaciju novog plana i programa PVO | | Dokument sa analizom ostvarenosti uslova na nivou PU potrebnih za uspešnu implementaciju novog plana i programa PVO je usvojen | | Da | | Da | | | 2022 | | |  | | MP, ZzŠ | | |  | |
| 2.2.3. Priprema savetodavne podrške koja je potrebna PU da bi uspešno realizovali novi plan i program PVO | | Izvještaj o oblicima podrške koji su obezbijeđeni za PU je usvojen | | Da | | Da | | | 2022 | | |  | | ZzŠ | | |  | |
| 2.2.4 Primjena novog plana i programa PVO u svim PU uz sistematsko praćenje | | Izveštaj o implementaciji novog plana i programa PVO sa preporukama za unapređenje je usvojen | | Ne | | Da | | | 2023-2024 | | |  | | MP, ZzŠ | | |  | |
| **Operativni cilj 2.3: Uskladiti postojeći sistem profesionalnog razvoja sa EU okvirom** Indikator 2.3.1 Sistem profesionalnog razvoja je usklađen sa EU okvirom, pilotiran i usvojen (MP) - Ne (2020) Ne (2022) Da (2024) | | 2.3.1 Izrada predloga za unapređenje sistema profesionalnog usavršavanja vaspitača | | Dokument sa predlogom za unapređenje sistema za profesionalno usavršavanje je usvojen | | Da | | Da | | | 2022-2023 | | |  | | ZzŠ | | |  | |
| 2.3.2 Primena novog sistema za profesionalno usavršavanje | | Dokumenti koji propisuju i regulišu profesionalno usavršavanje su usvojeni | | Ne | | Da | | | 2024 | | |  | | ZzŠ, Nacionalni savjet za obrazovanje | | |  | |
| **Operativni cilj 2.4: Unaprijediti sadržaj i praksu inicijalnog obrazovanja** Indikator 2.4.1 Novi program inicijalnog obrazovanja je akreditovan - Ne (2020) Ne (2022) Da (2024) | | 2.4.1 Analiza usklađenosti programa inicijalnog obrazovanja sa novim Planom i programom PVO | | Dokument sa analizom i preporukama za reviziju programa inicijalnog obrazovanja | | Ne | | Da | | | 2023 | | |  | | Univerzitet Crne Gore | | |  | |
| 2.4.2 Revizija programa inicijalnog obrazovanja | | Novi program inicijalnog obrazovanja je akreditovan | | Ne | | Da | | | 2024 | | |  | | Univerzitet Crne Gore | | |  | |
| **Operativni cilj 2.5: Unaprijediti postojeći sistem obezbjeđivanja kvaliteta** Indikator 2.5.1 Cjeloviti, koherentan, djelotvoran i efikasan sistem obezbjeđivanja kvaliteta je uspostavljen (MP) - Ne (2020) Ne (2022) Da (2024) | | 2.5.1 Izraditi analizu postojećeg sistema za obezbjeđivanje kvaliteta PVO sa preporukama za unapređivanje | | Dokument sa analizom i preporukama za unapređivanje postojećeg sistema za obezbjeđivanje kvaliteta | | Da | | Da | | | 2021 | | |  | | MP, ZzŠ | | |  | |
| 2.5.2 Usvojiti predlog za unapređenje postojećeg sistema za obezbjeđivanje kvalitet | | Dokument sa predlogom novog sistema za obezbjeđivanje kvaliteta je odobren za pilotiranje | | Da | | Da | | | 2022 | | |  | | MP, ZzŠ | | |  | |
| 2.5.3 Pilotiranje novog sistema za obezbjeđivanje kvaliteta | | Dokument sa analizom pilotiranja i preporukama za finalizaciju sistema za obezbjeđivanje kvaliteta i uslovima koje treba obezbijediti da bi on bio delotvoran i efikasan | | Ne | | Da | | | 2022-2023 | | |  | | ZzŠ | | |  | |
| 2.5.4 Usvojiti novi sistem za obezbjeđivanje kvaliteta | | Dokument koji reguliše novi sistem za obezbjeđivanje kvaliteta usvojen | | Ne | | Da | | | 2024 | | |  | | ZzŠ, Nacionalni savjet za obrazovanje | | |  | |
| 2.5.5 Priprema uslova za primjenu novog sistema za obezbjeđivanje kvaliteta | | Uslovi za primjenu novog sistema za obezbjeđivanje kvaliteta su obezbijeđeni | | Ne | | Da | | | 2024 | | |  | | MP, ZzŠ, PU | | |  | |
| **Operativni cilj 2.6: Jačanje podrške roditeljima i porodicama** Indikator 2.6.1 Razviti, pilotirati i usvojiti program pružanja podrške roditeljima djece predškolskog uzrasta (MP) - Ne (2020) Ne (2022) Da (2024) Indikator 2.5.2 Razviti i usvojiti program z akreiranje i produkciju medijsih sadržaja za roditelje (MP) - Ne (2020) Ne (2022) Da (2024) | | 2.6.1 Razvoj programa pružanja podrške roditeljima djece koja pohađaju PVO | | Program rada PU sa roditeljima čija djeca pohađaju PVO, a koji je usklađen sa novim javno važećim Planom i programom PVO | | Da | | Da | | | 2021-2022 | | |  | | MP, ZzŠ, Nacionalni savjet za obrazovanje | | |  | |
| 2.6.2 Razvoj programa za pružanje podrške roditeljima čija djeca ne pohađaju PVO | | Program rada PU sa roditeljima čija djeca ne pohađaju PVO, a koji je uskladjen sa novim Planom i programom PVO | | Da | | Da | | | 2021-2022 | | |  | | MP, ZzŠ, Nacionalni savjet za obrazovanje | | |  | |
| 2.6.3. Sistem za kreiranje i produkciju medijskih sadržaja za pružanje podrške roditeljima u obezbjeđivanju razvojno podsticajnog okruženja u porodičnim okolnostima | | Program za kreiranje i produkciju medijskih sadržaja i njihovu diseminaciju je usvojen i primenjuje se | | Da | | Da | | | 2021-2022 | | |  | | MP, ZzŠ, Zavod za udžbenike | | |  | |
| 2.6.4 Pilotiranje programa za pružanje podrške roditeljima (čija djeca pohađaju i čija djeca ne pohađaju PVO) | | Dokument sa analizom i preporukama za unapređivanje programa za roditelje | | Ne | | Da | | | 2023 | | |  | | MP, ZzŠ | | |  | |
| 2.6.5 Finalizacija programa za pružanje pordške roditeljima | | Programi za pružanje podrške roditeljima su usvojeni i primenjuju se | | Ne | | Da | | | 2024 | | |  | | MP, ZzŠ, Nacionalni savjet za obrazovanje | | |  | |
| **Operativni cilj 2.7: Unapređenje kvaliteta ishrane u predškolskim ustanovama** Indikator 2.7.1 Broj ustanova koje zadovoljavaju standarde ishrane u predškolskim ustanovama po nacionalnim Smjernicama Instituta za javno zdravlje (MP) - 0 (2020) 10 (2022) 18 (2024) | | 2.7.1 Razvoj uputstva za primenu standarda ishrane u PU | | Uputstvo koje definiše primjenu standarde ishrane u PU je usvojen | | Da | | Da | | | 2021 | | |  | | MP | | |  | |
| 2.7.2 Primena standarda ishrane u PU | | Broj PU u kojima su standardi ishrane u potpunosti primijenjeni | | 10 | | 18 | | | 2022-2024 | | |  | | MP | | |  | |
| **Operativni cilj 2.8: Uvezati i učiniti održivim aktivnosti prelaza u osnovnu školu** Indikator 2.8.1 Program podrške prelasku djece iz vrtića u osnovnu školu je razvijen i usvojen - Ne (2020) Da (2022) Da (2024) | | 2.8.1 Analizirati postojeću praksu u pružanju podrške djeci u prelasku iz vrtića u osnovnu školu | | Dokument sa ključnim nalazima i preporukama za uspostavljanje održivog i delotvornog sistema za pružanje podrške u prelazu iz vrtića u školu je usvojen | | Da | | Da | | | 2021 | | |  | | MP | | |  | |
| 2.8.2 Razvoj smjernica za unaprijeđenu praksu pružanja podrške u prelazi iz vrtića u osnovnu školi | | Smjernice za za unaprijeđenu praksu pružanja podrške u prelazi iz vrtića u osnovnu školi su usvojene | | Da | | Da | | | 2022 | | |  | | MP | | |  | |
| 2.8.3 Implementacija novog sistema za pružanej podrške u prelazu iz vrtića u školu | | Broj PU koje primenjuju uspešno program prelaska iz vrtića u osnovnu školu | | 0 | | 18 | | | 2023-2024 | | |  | | MP, PU | | |  | |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Strateški cilj 3: Unapređenje šansi za rani razvoj djece iz osjetljivih grupa** | | | | | | | | |
| Ishod: Do 2024. godine unaprijediti postojeći sistem za pružanje podrške za rani razvoj djece iz osjetljivih grupa kroz pružanje podrške roditeljima i kroz veću uključenost u kvalitetne programe PVO tako da se poveća indeks ranog razvoja (ECDI) djece iz najsiromašnijih porodica sa 76 na 85, a djece iz romskih naselja sa 77 na 85. | | | | | | | | |
| Indikator 3.1 ECDI indeks djece iz donjeg kvintila prema materijalnom statusu (MICS) - 76 (2020) -- (2022) 85 (2024) Indikator 3.2 ECDI indeks djece iz romskih zajednica (MICS) - 77 (2020 -- (2022) 85 (2024) | | | | | | | | |
| **Operativni cilj** | **Aktivnosti** | **Indikator/i** | **Očekivani rezultat 2022** | **Očekivani rezultat 2024.** | **Period** | **Potrebni resursi u €/izvor finansiranja** | **Nosioci aktivnost** | **Partneri** |
| **Operativni cilj 3.1: Povećanje uključenosti djece iz osjetljivih grupa u PVO** Indikator 3.1.1 Uključenost djece iz 20% najsiromašnijih porodica u PVO (MICS) - 18% (2020) -- (2022) 40% (2024)  Indikator 3.1.2 Uključenost djece iz Romske zajednice u PVO (MICS) - 16% (2020) -- (2022) 35% (2024) | 3.1.1 Uspostavljanje mehanizma stalne koordinacije i saradnje između PU, centra za socijalni rad i zdravstvenih ustanova na nivou opštine | Sporazum o saradnji i koordinaciji između PU, centra za socijalni rad i zdravstvenih ustanova je potpisan u svim opštinama | Da | Da | 2021 |  | MRSS |  |
| 3.1.2 Izrada Lokalnih intersektorskih akcionih planova za uključivanje djece iz osjetljivih grupa kroz podizanje interesovanja roditelja i pružanje podrške u uklanjanju barijera | Loklani intersektorski akcioni planovi razvijeni u saradnji tri sektora, usvojeni su u svim opštinama i primenjuju se | Da | Da | 2022 |  | MP, LS |  |
| 3.1.3 Praćenje efekata primene lokalnih intersektorskih akcionih planova sa preporukama za unapređivanje | Lokalni intersektorski akcioni planovi su izmenjeni na osnovu preporuka nastalih na osnovu praćenja efekata | Ne | Da | 2023 |  | MP, LS |  |
| 3.1.4 Uspostavljen sistem saradnje za sistematsko praćenje redovnosti pohađanja programa PVO od strane djece iz osjetljivih grupa | Mjesečni zveštaji o redovnosti pohađanja programa PVO | Da | Da | 2021-2022 |  | MRSS/Centri za socijalni rad, PU |  |
| 3.1.5 Evaluacija efekata dvogodišnje primene lokalnih intersektorskih akcionih planova sa preporukama za unapređenje intersektorske saradnje u domenu unapređenja obuhvata djece iz osjetljivih grupa i obezbjeđivanju redovnog pohađanja programa PVO | Izveštaj sa evaluacijom i preporukama za unapređenje intersektorske saradnje je usvojen od strane Ministarstva prosvjete | Ne | Da | 2024 |  | MP |  |
| **Operativni cilj 3.2: Širenje i jačanje interaktivnih službi** Indikator 3.2.1 Broj djece koja su uključena u rad interaktivnih službi (MEIS) - 210 (2020) 250 (2022) 320 (2024) | 3.2.1 Analiza kvaliteta pružanja PVO usluga od strane interaktivnih službi sa procenom potreba za razvoj kapaciteta kadra | Dokument sa ključnim nalazima i preporukama za razvoj kapaciteta kadra koji je angažovan u interaktivnim službama | Da | Da | 2021 |  | MP, ZzŠ |  |
| 3.2.2 Realizacija dodatne obuke kadra u interaktivnim službama | Broj vaspitača koji su angažovani u radu interaktivnih službi koji su obučeni | 100% | 100% | 2022 |  | MP, ZzŠ |  |
| 3.2.3 Povećanja vremena koje jedno dijete provede u programu interaktivne službe | Procenat djece koja pohađaju PVO u interaktivnoj služni dva puta nedeljno | 50% | 100% | 2021-2024 |  | MP, ZzŠ |  |
| **Operativni cilj 3.3: Unaprijediti podršku roditeljima u obezbjeđivanju podsticajnijih uslova za rani razvoj u porodičnom okruženju** Indikator 3.3.1 Procenat djece u grupi 20% sa najnižim materijalnim statusom sa kojom odrasli članovi porodice učestvuju u četiri ili više razvojno podsticajnih aktivnosti (MICS) - 69% (2020) -- (2022) 80% (2024) Indikator 3.3.2 Procenat djece u grupi 20% sa najnižim materijalnim statusom koja imaju 3 ili više dečijih knjiga (MICS) - 21% (2020) -- (2022) 40% (2024) Indikator 3.3.3 Procenat djece iz Romske zajednice sa kojom odrasli članovi porodice učestvuju u četiri ili više razvojno podsticajnih aktivnosti (MICS) - 51% (2020) -- (2022) 80% (2024) Indikator 3.3.4 Procenat djece iz Romske zajednice koja imaju 3 ili više dečijih knjiga (MICS) - 6% (2020) -- (2022) 40% (2024) | 3.3.1 Primjena "Igraj se doma" za roditelje djece iz osjetljivih grupa sa naglaskom na roditelje čija djeca ne pohađaju PVO | "Igraj se doma" se redovno ažurira sa novim sadržajima | Da | Da | 2021-2024 |  | MP |  |
| 3.3.2 Razvoj integrisanog intersektorskog programa pružanja podrške roditeljima iz osjetljivih grupa | Smjernice za pružanje podrške roditeljima iz osjetljivih grupa su usvojene | Da | Da | 2021-2022 |  | MZ, MRSS/Centri za socijalni rad, MP |  |
| 3.3.3 Pilotiranje smjernica za pružanje podrške roditeljima iz osjetljivih grupa | Dokument sa analizom pilotiranja i preporukama za finalizaciju Smejrnica | Ne | Da | 2023 |  | MZ, MRSS/Centri za socijalni rad, MP |  |
| 3.3.4 Finalizacija i usvajanje smjernica za pružanje podrške roditeljima iz osjetljivih grupa | Smjernice za pružanje podrške roditeljima iz osjetljivih grupa su usvojene | Ne | Da | 2024 |  | MZ, MRSS/Centri za socijalni rad, MP, |  |

# PRILOZI

Table 1. Broj djece koja pohađaju predškolske programe i broj vaspitnih grupa u periodu primjene prethodne Strategije (po opštinama)

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Opština** | **Broj upisane djece** | | | | | **Broj vaspitnih jedinica** | | | | |
| **2015/16** | **2016/17** | **2017/18** | **2018/19** | **2019/20** | **2015/16** | **2016/17** | **2017/18** | **2018/19** | **2019/20** |
| Andrijevica | 32 | 78 | 73 | 75 | 102 | 1 | 6 | 5 | 5 | 5 |
| Bar | 940 | 1136 | 1230 | 1326 | 1484 | 11 | 11 | 12 | 13 | 14 |
| Berane | 507 | 606 | 707 | 741 | 816 | 4 | 5 | 6 | 11 | 11 |
| Bijelo Polje | 831 | 872 | 930 | 988 | 1052 | 10 | 11 | 12 | 14 | 13 |
| Budva | 1041 | 1075 | 1319 | 1312 | 1348 | 6 | 7 | 8 | 9 | 9 |
| Cetinje | 542 | 565 | 574 | 612 | 614 | 2 | 2 | 2 | 2 | 2 |
| Danilovgrad | 394 | 466 | 542 | 551 | 563 | 4 | 4 | 4 | 4 | 4 |
| Herceg Novi | 1035 | 1002 | 1092 | 1090 | 1126 | 5 | 5 | 5 | 6 | 7 |
| Kolašin | 147 | 178 | 217 | 225 | 240 | 1 | 1 | 1 | 1 | 1 |
| Kotor | 850 | 870 | 850 | 850 | 958 | 8 | 8 | 8 | 8 | 8 |
| Mojkovac | 132 | 146 | 165 | 163 | 180 | 1 | 1 | 1 | 1 | 1 |
| Nikšić | 1838 | 1990 | 2136 | 2211 | 2320 | 23 | 26 | 26 | 26 | 26 |
| Plav | 195 | 235 | 293 | 284 | 330 | 3 | 3 | 3 | 3 | 3 |
| Pljevlja | 465 | 522 | 573 | 600 | 621 | 3 | 4 | 4 | 6 | 6 |
| Plužine | 26 | 53 | 48 | 46 | 39 | 1 | 1 | 1 | 1 | 1 |
| Podgorica | 6825 | 7848 | 8465 | 8901 | 9492 | 30 | 35 | 37 | 43 | 48 |
| Rožaje | 174 | 160 | 363 | 366 | 405 | 1 | 1 | 1 | 1 | 1 |
| Tivat | 639 | 756 | 764 | 818 | 849 | 4 | 5 | 5 | 5 | 4 |
| Ulcinj | 345 | 382 | 397 | 477 | 516 | 4 | 5 | 5 | 5 | 5 |
| Šavnik | 14 | 17 | 28 | 26 | 25 | 1 | 1 | 1 | 1 | 1 |
| **Ukupno** | **16972** | **18957** | **20766** | **21662** | **23080** | **123** | **142** | **147** | **165** | **170** |

|  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  | **Vaspitači (nastavnik/ili profesor predškolskog vaspitanja i obrazovanja)** | | | | | **Medicinske sestre** | | | | | **Stručni saradnici (pedagog, psiholog, logoped, defektolog, nutricionista)** | | | | | **Administrativno i pomoćno osoblje** | | | | |
|  | **2015/16** | **2016/17** | **2017/18** | **2018/19** | **2019/20** | **2015/16** | **2016/17** | **2017/18** | **2018/19** | **2019/20** | **2015/16** | **2016/17** | **2017/18** | **2018/19** | **2019/20** | **2015/16** | **2016/17** | **2017/18** | **2018/19** | **2019/20** |
| Andrijevica | 4 | 5 | 4 | 6 | 5 | 0 | 0 | 0 | 0 | 0 | 1 | 1 | 1 | 1 | 1 | 24 | 22 | 23 | 22 | 23 |
| Bar | 51 | 48 | 58 | 63 | 78 | 11 | 9 | 19 | 24 | 33 | 2 | 2 | 5 | 4 | 4 | 20 | 20 | 27 | 34 | 39 |
| Berane | 33 | 33 | 36 | 36 | 37 | 7 | 7 | 9 | 10 | 9 | 1 | 1 | 1 | 1 | 1 | 13 | 14 | 14 | 15 | 16 |
| Bijelo Polje | 55 | 62 | 63 | 65 | 68 | 21 | 33 | 34 | 33 | 35 | 3 | 4 | 3 | 3 | 3 | 35 | 37 | 37 | 32 | 34 |
| Budva | 58 | 54 | 58 | 59 | 61 | 25 | 23 | 18 | 28 | 32 | 2 | 3 | 2 | 3 | 3 | 29 | 31 | 29 | 32 | 31 |
| Cetinje | 38 | 41 | 42 | 41 | 41 | 6 | 5 | 6 | 8 | 8 | 3 | 3 | 3 | 3 | 2 | 16 | 17 | 17 | 18 | 17 |
| Danilovgrad | 19 | 21 | 27 | 24 | 28 | 8 | 8 | 8 | 8 | 11 | 1 | 2 | 2 | 2 | 2 | 13 | 13 | 15 | 18 | 18 |
| Herceg Novi | 56 | 58 | 63 | 62 | 62 | 20 | 20 | 20 | 19 | 20 | 2 | 3 | 3 | 3 | 3 | 29 | 29 | 30 | 31 | 30 |
| Kolašin | 11 | 11 | 13 | 13 | 14 | 3 | 3 | 3 | 3 | 3 | 1 | 1 | 0 | 0 | 1 | 9 | 9 | 8 | 8 | 8 |
| Kotor | 54 | 51 | 54 | 53 | 52 | 21 | 19 | 20 | 23 | 23 | 1 | 1 | 1 | 1 | 1 | 25 | 26 | 27 | 26 | 26 |
| Mojkovac | 9 | 8 | 9 | 9 | 9 | 2 | 2 | 2 | 2 | 3 | 0 | 0 | 0 | 0 | 0 | 7 | 6 | 6 | 7 | 7 |
| Nikšić | 133 | 146 | 153 | 167 | 167 | 35 | 37 | 43 | 56 | 55 | 5 | 5 | 5 | 6 | 7 | 44 | 43 | 41 | 55 | 50 |
| Plav | 3 | 5 | 13 | 14 | 19 | 2 | 2 | 5 | 8 | 10 | 0 | 0 | 0 | 0 | 0 | 13 | 13 | 12 | 16 | 16 |
| Pljevlja | 30 | 32 | 36 | 42 | 43 | 10 | 10 | 10 | 12 | 15 | 1 | 1 | 1 | 1 | 1 | 18 | 16 | 20 | 24 | 23 |
| Plužine | 6 | 6 | 7 | 7 | 7 | 1 | 1 | 1 | 1 | 1 | 1 | 1 | 1 | 1 | 1 | 26 | 24 | 25 | 28 | 30 |
| Podgorica | 384 | 401 | 448 | 483 | 498 | 165 | 192 | 232 | 250 | 281 | 8 | 11 | 12 | 14 | 14 | 190 | 195 | 221 | 248 | 253 |
| Rožaje | 12 | 11 | 19 | 21 | 25 | 4 | 4 | 7 | 7 | 9 | 0 | 0 | 0 | 1 | 1 | 8 | 8 | 10 | 9 | 10 |
| Tivat | 35 | 34 | 37 | 38 | 38 | 13 | 18 | 16 | 19 | 19 | 2 | 2 | 2 | 2 | 2 | 19 | 26 | 25 | 24 | 25 |
| Ulcinj | 23 | 28 | 25 | 29 | 36 | 3 | 4 | 3 | 5 | 5 | 0 | 0 | 0 | 0 | 1 | 11 | 11 | 11 | 11 | 12 |
| Šavnik | 1 | 1 | 1 | 1 | 2 | 0 | 0 | 0 | 0 | 0 | 0 | 0 | 1 | 1 | 1 | 10 | 14 | 14 | 15 | 14 |
| **Ukupno** | **1015** | **1056** | **1166** | **1233** | **1290** | **357** | **397** | **456** | **516** | **572** | **34** | **41** | **43** | **47** | **49** | **559** | **574** | **612** | **673** | **682** |

1. Zakon o predškolskom vaspitanju i obrazovanju ("Službeni list Republike Crne Gore", br. 064/02, 049/07, Službeni list Crne Gore", br. 080/10, 040/11, 040/16, 047/17) [↑](#footnote-ref-1)
2. U daljem tekstu gde god se koristi termin „roditelji“ pod tim terminom podrazumevaju se i staratelji, hranitelji i sve druge osobe koje po različitim osnovama imaju zakonsko pravo da zastupaju djete. [↑](#footnote-ref-2)
3. Izvještaj o sprovođenju Strategije ranog i predškolskog vaspitanja i obrazovanja u Crnoj Gori 2016-2020 do 2019. godine. [↑](#footnote-ref-3)
4. Najmanje 95% djece uzrasta od 4 godine do polaska u osnovno obrazovanje je uključeno u programe predškolskog vaspitanja i obrazovanja (https://ec.europa.eu/eurostat/web/education-and-training/eu-benchmarks) [↑](#footnote-ref-4)
5. [Eurostat podaci](https://appsso.eurostat.ec.europa.eu/nui/show.do?query=BOOKMARK_DS-550539_QID_632A4A37_UID_-3F171EB0&layout=TIME,C,X,0;GEO,L,Y,0;UNIT,L,Z,0;ISCED11,L,Z,1;INDICATORS,C,Z,2;&zSelection=DS-550539ISCED11,ED02;DS-550539UNIT,RT;DS-550539INDICATORS,OBS_FLAG;&rankName1=ISCED11_1_2_-1_2&rankName2=UNIT_1_2_-1_2&rankName3=INDICATORS_1_2_-1_2&rankName4=TIME_1_0_0_0&rankName5=GEO_1_2_0_1&sortC=ASC_-1_FIRST&rStp=&cStp=&rDCh=&cDCh=&rDM=true&cDM=true&footnes=false&empty=false&wai=false&time_mode=NONE&time_most_recent=false&lang=EN&cfo=%23%23%23%2C%23%23%23.%23%23%23) [↑](#footnote-ref-5)
6. Prema Izvještaju o radu i stanju u upravnim oblastima iz nadležnosti Ministarstva prosvjete u 2019. godini kroz sajmove inovativnih praksi zaposleni u svim javnim PU imali su priliku da predstave svoju praksu, razmijene iskustva, inovacije, kreativne prakse i unaprijede znanja i vještine (obrađene su teme: Promocija ranog razvoja i rad s roditeljima, Rezultati interaktivnih službi, Didaktički i asistivni materiali) [↑](#footnote-ref-6)
7. Milić, S. (2018). Analiza potreba sa preporukama za profesionalni razvoj vaspitača u Crnoj Gori. UNICEF, Podgorica. [↑](#footnote-ref-7)
8. Milić, S. (2018). Analiza potreba sa preporukama za profesionalni razvoj vaspitača u Crnoj Gori. UNICEF, Podgorica [↑](#footnote-ref-8)
9. Program je razvijen u saradnji stručnjaka Univerziteta Oksford, Bangor, Stelenboš i Kejptaun uz podršku UNICEF i Svetske zdravstvene organizacije (SZO). [↑](#footnote-ref-9)
10. Prema podacima Instituta za javno zdravlje iz 2016. godine. [↑](#footnote-ref-10)
11. MICS 2018 studija (UNICEF) <https://www.unicef.org/montenegro/sites/unicef.org.montenegro/files/2019-12/MNE_MICS6%20Statistical%20Snapshot%20ECD%20ENG_Montenegro%202018_FINAL.pdf> [↑](#footnote-ref-11)
12. R. Irimija, D. Kirjaćesku, S. Vasić, Analiza podrške i multisektorskog odgovora na potrebe djece sa smetnjama u razvoju u Crnoj Gori, Pluriconsult i Predstavništvo UNICEF-a u Crnoj Gori, 2018 [↑](#footnote-ref-12)
13. MICS 2018 – romska naselja (UNICEF), https://www.unicef.org/montenegro/sites/unicef.org.montenegro/files/2019-12/MNE\_MICS6%20Statistical%20Snapshot%20Education%20ENG\_Montenegro%20Roma%20Settlements%202018\_FINAL.pdf [↑](#footnote-ref-13)
14. ECDI indeks ranog razvoja (Early Childhood Development Index) izražava se na skali 0-100 i odnosi se na procenat djece uzrasta 3-4 godine čiji razvoj je usklađen sa razvojnim očekivanjima za dati uzrast. [↑](#footnote-ref-14)
15. MICS 2018 (UNICEF), https://www.unicef.org/montenegro/sites/unicef.org.montenegro/files/2019-12/MNE\_MICS6%20Statistical%20Snapshot%20ECD%20ENG\_Montenegro%202018\_FINAL.pdf [↑](#footnote-ref-15)
16. Rani razvoj djece zavisi prije svega od porodičnog okruženja (u kojoj mjeri roditelji primjenjuju prakse koje su razvojno podsticajne i u kojoj mjeri su djeca uključena u visokokvalitetne programe PVO). Kada su u pitanju djeca iz osjetljivih grupa ECDI zavisi i od stepena u kojem porodice i djeca dobijaju adekvatnu podršku kroz zdravstvene i socijalne usluge. [↑](#footnote-ref-16)
17. Prema podacima EUROSTAT-a oko 40% djece uzrasta 0-17 godina je u riziku od siromaštva. Rizik od siromaštva varira u zavisnosti od nivoa obrazovanja majki pa je ona za djecu čije majke nemaju završeno srednej obrazovanje stopa rizika od siromaštva dostiže 85%. [↑](#footnote-ref-17)
18. Milić, S. (2018). Analiza potreba sa preporukama za profesionalni razvoj vaspitača u Crnoj Gori. UNICEF, Podgorica. [↑](#footnote-ref-18)
19. Različite PU mogu da postanu centri izvrsnosti u različitima domenima rada [↑](#footnote-ref-19)
20. Na primjer, podizanje svijesti roditelja o važnosti ranog razvoja i pozitivnog roditeljstva, razvoj vještina za primjenu pozitivnih i razvojno adekvatnih roditeljskih praksi, smanjivanje nasilja i nasilnih metoda vaspitanja, kao i pozitivnih partnerskih odnosa u porodici. [↑](#footnote-ref-20)